25 råd til det gode åndsliv\nKristeligt Dagblad A/S sætter cookies, når du bruger vores sites. Dette sker for at måle trafik og forbedre vores sites. Vores partnere anvender også cookies til brug for målrettet annoncering.\nNår du klikker på Accepter, giver du samtykke til Kristeligt Dagblad og partnere kan bruge cookies. Du kan læse mere om, hvordan du tilbagekalder dit samtykke her og om vores persondatapolitik her.\nVær åben for noget større, skab ritualer, og find mening med, at du er her. I denne serie beder Kristeligt Dagblad 25 indsigtsfulde danskere komme med råd til forskellige aspekter af det gode liv. Læs deres anbefalinger til et godt åndsliv\nTekst af Mette Skov Hansen & Daniel Øhrstrøm, fotos af Leif Tuxen med flere, illustrationer af Morten Voigt, digital tilrettelæggelse af Sara Gro Vagtholm. Liv & Sjæl-redaktør: Karin Dahl Hansen\nBettina Aller, bestyrelsesformand og direktør i Aller Media\n”Vær åben for noget større. Jeg er ikke dybt troende, men tror på, at der er mere, end vi videnskabeligt kan bevise. Min far døde i 2003, og nogle gange, når jeg har været på farlige ekspeditioner og for eksempel stået på en bjergkant og været ved at falde ud, har jeg sagt, ’far, kan du ikke lige hjælpe mig?’. Jeg føler på en måde, at han stadig er med mig og holder hånden over mig. Det er en rar tanke.”\nRebecca Bach-Lauritsen, forfatter\n”Tegn en mælkebøtte. Kig på den. Opdag alle detaljerne. Prøv at tegne en mere. Opdag, at du ikke bare kan gentage den første tegning. Bliv på den måde opmærksom på, at hver dag er ny. For mig er naturen en måde at møde det guddommelige i livet. Men jeg har også et kors tatoveret på venstre skulder. Det fik jeg lavet, da jeg var 19 år. Og når jeg kigger på det, giver det mig en fornemmelse af at være en del af noget større.”\nRane Willerslev, direktør for Nationalmuseet\n”Vær åben. Vær åben for, at verden er større og mere end det, naturvidenskaben kan afdække. Hvis jeg skulle følge en antropologisk forklaring, ville jeg sige, at ånder som fænomen afspejler folks sociologiske forhold. Men dermed har man kastreret en fremmed verdens potentiale for at åbne verden for en på en ny måde, og sådan bortforklarer man bare noget i stedet for at åbne sig op for, at det åndelige verdensbillede kan åbne nye verdener og nye perspektiver og indgange til livet.”\nLeonora Christina Skov, forfatter\n”Find tid til fordybelse og bøn. Sommetider føler jeg mig over for Gud som den dårlige ven, der kun ringer, når det går dårligt. Det har i hvert fald ikke været sundt for mit åndelige liv at få så travlt med foredrag, at der nærmest ikke var tid til at tænke over livet. Men når jeg har det skidt, bekæmper jeg bedst mine bekymringer med bøn. Men man skal også huske sine takkebønner.”\nMette Bock, tidligere kirke- og kulturminister\n”Hav blik for gentagelsens betydning. Fordybelse er godt, men det kan ske på mange måder i forskellige livsfaser. Der er en tid til læsning. En tid til gudstjeneste. En tid til foreningsliv. En tid til samtaler. Vi kan ikke det hele på én gang, og behovene ændrer sig også gennem livet. Som ung gennemførte jeg to akademiske uddannelser, men havde herefter i mange år for travlt til at fortsætte læsningen på samme niveau. Nu har jeg studeret igen. Og det er fantastisk. Gentagelsen, det konstante, har i mit tilfælde været bønnen og gudstjenesten. Som en stabil og vedvarende grundtone, der har formet mit åndsliv i fællesskab med andre, uanset hvor i livet jeg har været.”\nAnders Laugesen, trosjournalist og vært på Pilgrim på P1\n”Lyt til Gud. Jeg tror, at Gud kalder på os hele tiden. Det skal man give sig tid til at lytte til. Man skal lytte til sit hjerte, og der, hvor hjertet sommetider går i stykker, vil man også finde veje ind til det gode åndsliv. Ligesom kroppen skal motioneres, kræver troens liv faktisk også en disciplin, fordi man også skal have et aktivt liv i forhold til det, man tror på. Selv dyrker jeg dagligt meditation og bøn. Daglig stilhed er helt afgørende for mig. Det er også vigtigt for mig at lytte til gode venner og at læse opbyggelig litteratur og høre opbyggelig musik. For det gode åndelige liv handler meget om at lytte.”\nHenrik Wigh-Poulsen, biskop over Aarhus Stift\n”Læs eller lyt ikke kun til de synspunkter, du selv er enig i. Bliv ved med at lade dig overrumple og overraske og få udvidet dit perspektiv. Nogle gange har man rigtig meget brug for at få sine domme og faste antagelser sat lidt ud af spillet.”\nAnnette Due Madsen, psykolog og stifter af Center for Familieudvikling\n”Opsøg og lad dig inspirere af gode, vise og livskloge mennesker og af naturens kreative skaberkraft. For det beriger og udvikler en at lære nyt om livet, Gud, sig selv og andre. Jeg har selv fundet inspiration i alt fra kirkeliv, kunst og blomster til mine sjove og livskloge børnebørn. Kilderne er uendelige. Det er også godt at søge ro og stilhed i et hektisk liv. Og gode ritualer vil kunne bære i svære tider. Et godt bibelsk princip lyder, at man skal samle forråd i de gode dage, til de onde dage kommer.”\nAnja Rykind-Eriksen, forstander på Rødding Højskole\n”Du skal turde lade dig flytte på. Vi har nok alle en tendens til helst at ville lytte til dem, der bekræfter vores egne synspunkter, men man skal forblive nysgerrig på, hvad menneskelivet også kan bestå af. Det kræver, at man er åben og tør lade sig påvirke og bevæge og få sat sit eget liv i perspektiv. Samtidig kan man øve sig på at forklare sit eget ståsted. Det værste vil være at stivne i sit syn på verden og sin egen rolle den.”\nBent Melchior, tidligere overrabbiner\n”Find mening i, at du er her. Det er noget, jeg selv forsøger på her 25 år efter, at jeg blev pensioneret. Siden jeg var dreng, har jeg været truet på livet, og jeg er senere også blevet truet på den værst tænkelige måde. Men af en eller anden årsag har jeg overlevet og nået en høj alder. Og jeg er her endnu. Det må der være en årsag til, tænker jeg – der må være noget, jeg skal bruges til.”\nDorthe Gerlach, sanger og sangskriver\n”Find lommer med langsomhed. Vores udfordring i dag er, at alting hele tiden skal gå hurtigere og hurtigere – på tv, sociale medier, i debatter, fiktion og sågar i musikken. Alt bliver speedet op for at fange vores opmærksomhed, og det gør, at vi altid kun er halvt til stede. Vi skal væk fra den følelse af at være på vej videre hele tiden og øve os i at være fuldt ud til stede ét sted. Jeg bruger selv podcast til at fordybe mig.”\nSøren Brostrøm, direktør for Sundhedsstyrelsen\n”Vær nysgerrig ud over din egen faglighed og opdragelse. Det har jeg altid selv været. Selvom jeg kommer fra et hjem, hvor begge mine forældre var læger, fordybede jeg mig også i andre fag og idéer. Man skal have antennerne ude, men samtidig holde fast i sine grundlæggende værdier. Jeg har flyttet holdninger undervejs i livet, men de centrale værdier fra mit barndomshjem i 1970’erme som lighed og retfærdighed har ikke ændret sig.”\nNiels Due Jensen, tidligere chef og ejer af Grundfos-koncernen\n”Vær god ved andre. Jeg er kristen, og for mig er det, der giver mig den største glæde i mit åndsliv, buddet om næstekærlighed. For når man giver noget af sig selv til andre mennesker, modtager man også automatisk en stor følelse af glæde. Jeg synes derfor, man skal tvinge sig selv til at være udadvendt og ikke indadvendt i sit åndsliv.”\nOle Hartling, tidligere overlæge og forhenværende formand for Det Etiske Råd\n”Forstå, at komplementære modsætninger lever af hinanden. ’Sorrig og glæde de vandrer til hobe, lykke, ulykke de gange på rad,’ som Kingo skrev i sin stærke salme. I livet gælder det rationelle og det irrationelle sprog. Hjernesprog og hjertesprog. Forfatteren Hans-Jørgen Nielsen skrev et sted: ’Der er andre måder at tale om verden på end videnskabens. Andre måder at tale på med andre regler, der henviser til helt andre erfaringer i den samme verden.’ Vi skal kunne tale begge sprog. Nogle ting i livet beskrives og fattes bedst med poesiens sprog, mytens sprog, paradoksets sprog. Som Villy Sørensen sagde: ’Man kan være nødt til at gå fra forstanden for at komme til fornuft’."\nKathrine Lilleør, præst og forfatter\n”Gå i kirke, søndag efter søndag, livslangt. Læn dig ind i evangeliernes guddommelige indsigter, så du over år bliver stadig bedre til at omvende dig. Det vil sige at vende dit sind, så du ser, som Gud ser, og ikke, som mennesker ser. At du ser med evighedens blik på dit eget og de andre, så du vokser i kærligheden og bestandig bliver bedre til at glemme dig selv i andre.”\nMaja Lisa Engelhardt, maler\n”Skab daglige ritualer. Selv når jeg ikke er under danske himmelstrøg, hører jeg via min iPhone morgenandagten fra Vor Frue Kirke i København. Det ritual er parallelt med min egen daglige læsning af testamenterne og Søren Kierkegaard. Denne åndelige dialog har gennem en lang årrække været en del af min dag. Og jeg er dybt taknemmelig for, at mit liv giver mig mulighed og adgang til den side af vores liv, som ikke er knyttet til det materielle.”\nVilly Søvndal (SF), regionsrådsmedlem i Syddanmark og tidligere udenrigsminister\n”Tænk etik ind i det du gør. Det har jeg selv stræbt efter i mit arbejde, for politik handler grundlæggende om menneskelighed og respekt. I bogen ’Uden mål – og med’ skriver Villy Sørensen, at videnskaben har bragt os langt i den moderne verden, men at der ikke er noget, der viser retning, hvis ikke vi får moralen, etikken og religionen med. For videnskaben forholder sig til den grundlæggende diskussion om rigtigt og forkert, mens etikken og religionen forholder sig til godt og ondt.”\nLau Højen, forsanger for Carpark North\n”Forstå, at det gode åndelige liv udvikler sig gennem livet, ligesom vi selv udvikler os. Jeg forstår nu, at tingene ikke varer for evigt. Jeg forstår, at livet er skrøbeligt. Og jeg forstår, at det er et mirakel, når et barn fødes. Alt det tog jeg for givet som ung, hvor jeg til gengæld troede på Gud. Jeg synes stadig, at fortællingerne om Gud, Jesus, tilgivelsen og den evige kærlighed er vigtige, og jeg savner min tro på Gud, ligesom jeg uden at forklejne troen savner at tro på julemanden. Men måske vender det tilbage en dag. Jeg beder i hvert fald stadig, hvis nogen er syge.”\nAnne Glad, livsstilsekspert og vært på Bogselskabet på P1\n”Lyt og læs. For mig er den gode litteratur og de gode samtaler de vigtigste dåseåbnere til de store tanker om livet. Jeg glæder mig over, hvor mange mennesker der er begyndt at læse. Lydbøgerne har kun demokratiseret litteraturen yderligere, så alle nu kan læse eller lytte til skønlitteratur, som kan folde sjælen ud på måder, du ikke havde forestillet dig. Og det kan den hele livet.”\nKhaterah Parwani, debatter og direktør i Løft\n”Prioritér åndslivet. Det skal være øverst på din liste. For uden et godt åndsliv havde jeg ikke fundet vejen til det gode arbejds- eller familieliv. Det lærte jeg først, da jeg virkelig ramte bunden med stress. I desperation købte jeg selvhjælpsbøger, googlede ’selvkærlighed’ og prøvede med bøn uden held. Jeg fandt ud af, at jeg havde brug for at sidde og fokusere på bare at trække vejret. I dag mediterer jeg tidlig morgen og om natten i 25 minutter på en madras på min altan. Jeg elsker det åndehul, hvor jeg mærker mig selv.”\nSara Slott Petersen, hækkeløber og fanebærer ved OL\n”Rejs ud til de steder hvor folk ikke ligner dig selv. Hvis du kun tager på charterferie med alle de andre turister, finder du ikke noget ægte, som kan gøre dig klogere på andre kulturer og på dig selv. Når jeg er af sted til konkurrencer i udlandet, møder jeg ofte mange mennesker, som har en anden religion og kultur end mig. Jeg har blandt andet delt værelse med kvindelige sportsudøvere fra Rusland og Afrika, og hver gang giver det mig en særlig indsigt i andre måder at forstå verden på.”\nPeter Høeg, forfatter og retræteleder\n”Den samlede erfaring fra de store visdomstraditioner er i dag tilgængelig. Den erfaring er, at man kan træne det gode liv – uden at skulle antage dogmer eller trosforestillinger. Giv plads til kærligheden og medfølelsen. Det gør vi ved, når vi mærker dem spontant, at lade dem brede sig som ringe fra hjertet. Giv plads til pausen. Stop op, måske bare et øjeblik, måske bare et minut, og opdag, at det er muligt at mærke nuets vågenhed uden indhold, uden fortid og fremtid. Det, Søren Kierkegaard kalder et kort, indre, hemmeligt stævnemøde med Gud.”\nKnud Romer, forfatter\n”Tænk over dit liv. Livet består ikke kun af caféer og rudekuverter. Det er også et mysterium. Vi er til som et lys, der kan gå ud ethvert øjeblik, og vi lever faktisk som en gåde for os selv. Hvem er jeg? Hvorfor er jeg her? Hvad er meningen? Det er de spørgsmål, som religionerne og kunsten lever af. Og med til det gode liv hører også at tænke over det fra den jublende glæde over at være levende til den afgrundsdybe angst for at skulle dø eller for et liv uden mening. Men det gode liv er også at stille sig spørgsmål, som ikke har nogen svar. Og livets mening er måske at tillægge det mening.”\nSøren Vester, tv-vært og designer\n”Hold hovedet skarpt og i form. Det gør jeg selv ved at blive ved med at være nysgerrig og dykke ned i nye emner. Når jeg har ferie, læser jeg uhyggeligt meget. Jeg synes, det er fantastisk at kunne læse noget, som er resultatet af andres fordybelse og grundighed. Jeg kan godt være nervøs for zapperkulturen, hvor man hurtigt skifter fokus til noget andet. Jeg tror, det er vigtigt, at man lærer at fordybe sig. For man forstår ikke historien ved bare at læse artiklens overskrift.”\nEllen Hillingsø, skuespiller\n”Læs noget smukt hver dag. Det er ligegyldigt hvad, men det inspirerer os som mennesker at læse store ord, der også kan minde os om, at vi er en del af noget større, så man også slipper for at blive opblæst. Et ego kan kun én eneste ting, og det er at sprænges, så man kan lige så godt være ydmyg og kigge op i evigheden og blive taknemmelig for overhovedet at være til.”\nLæs flere råd til det gode liv:\n25 råd til det gode samliv\n25 råd til det gode aktive liv\n25 råd til det gode arbejdsliv\n25 råd til det gode familieliv


Odense i regn og blæst! | Guldstiletter.dk\nOdense i regn og blæst!\nHome / Ikke kategoriseret / Odense i regn og blæst!\n11. juli 2020 af Mona Nylander\nVi har været en dag i Odense, og ingen byer viser sig fra sin bedste side i regn og blæst, rigtig meget blæst, det var lidt af en kamp at holde en paraply. Udover at vi skulle hygge os, skulle jeg have taget nogle billeder til min danmarks-guide. Jeg har Odense på guiden i forvejen, men der sker altid noget nyt i en by, så derfor besøger jeg dem flere gange, hvis det er muligt. I Odense er der kommet to Street Food steder, siden jeg besøgte byen for 3 -4 år siden, ja store dele af byen var en byggeplads, og der var kommet mange nye huse. At besøge en by om søndagen er sjældent en god ide, men jeg havde set på nettet, at den første søndag i måneden holdt butikkerne åbent i Odense. Det viste sig ikke at være helt rigtigt, det var faktisk de færreste, der holdt åbent, lidt trist og det gjorde byen meget død og kedelig, men vejret havde måske også noget af skylden. Odense er ellers en rigtig spændende by at være i, der er også mange gode restauranter og dejligt at gå langs åen.\nHer i denne Corona tid er det meget forskelligt, hvad hoteller gør, og det er også lidt op og ned, hvor meget de bruger Corona som undskyldning for at ændre på tingene. På den tur vi lige har været på boede vi på Grand Hotel i Odense og Skanderborg Park i Skanderborg. På Skanderborg Park var der morgenbuffet, den var rigtig god, og der stod masser af sprit alle steder, og alle gæster brugte det flittigt. På Grand Hotel i Odense fik man en morgenmads tallerken, der var ikke buffet på grund af Corona, sagde de. Men morgenmads tallerkenen var meget trist, der var sparet på tingene, dog sagde de, at man kunne bare sige til, så fik man mere af det ønskede, men hvor mange vil sidde og vente på en skive ost mere.\nI denne lidt rodede flyttetid, er det dejligt at komme lidt væk, at blive vartet op og forkælet lidt. At varte op var alle de unge piger og mænd på Hotel Skanderborg Park fantastisk gode til, de var utroligt søde, smilende og friske hele dagen. Vi mødte kun smil og ALT fungerede perfekt, en skøn oplevelse.\n← Ferie i Tyskland med mundbind!\n2 tanker om “Odense i regn og blæst!”\n11. juli 2020 at 08:21\nDet var en god idé at komme lidt væk i denne flyttetid – at blive vartet op og forkælet lidt og få mange nye oplevelser. Jeg får lyst til at besøge både Odense og Skanderborg igen.\nHa’ en rigtig god weekend!\n12. juli 2020 at 07:54\nDet giver nye krafter lige at få tingen på afstand.\nFuldend regnestykke (for at modvirke spam) * Tiden udløb. Prøv en ny CAPTCHA. × =\n#mortensaften#min datters smukke bord\n#plantorama#juleby#meget flot juleby\n#godmorgendanmark#det gjorde du godt Amalie\n#egern#valnødder#så er kampen om valnødderne st\nDet varer ikke ved.\nHyggetur og de første tårer!\nDe Japanske Haver!\nJorden rundt i sand!\nEt døgn i Kolding!\nMona Nylander til Tusind, tusind tak!\nLene Kirkegaard til Tusind, tusind tak!\nMona Nylander til Op af hullet!\nJane til Op af hullet!\nMona Nylander til En god nyhed!\nArkiver Vælg måned november 2021 (2) oktober 2021 (1) september 2021 (2) august 2021 (1) juli 2021 (3) juni 2021 (4) maj 2021 (5) april 2021 (4) marts 2021 (5) februar 2021 (6) januar 2021 (6) december 2020 (5) november 2020 (4) oktober 2020 (6) september 2020 (2) august 2020 (5) juli 2020 (4) juni 2020 (3) maj 2020 (5) april 2020 (4) marts 2020 (6) februar 2020 (4) januar 2020 (4) december 2019 (2) november 2019 (5) oktober 2019 (6) september 2019 (5) august 2019 (4) juli 2019 (6) juni 2019 (4) maj 2019 (4) april 2019 (4) marts 2019 (5) februar 2019 (4) januar 2019 (4) december 2018 (5) november 2018 (4) oktober 2018 (6) september 2018 (5) august 2018 (7) juli 2018 (3) juni 2018 (4) maj 2018 (4) april 2018 (6) marts 2018 (6) februar 2018 (7) januar 2018 (10) december 2017 (8) november 2017 (12) oktober 2017 (11) september 2017 (6) august 2017 (6) juli 2017 (5) juni 2017 (6) maj 2017 (9) april 2017 (6) marts 2017 (10) februar 2017 (4) januar 2017 (7) december 2016 (11) november 2016 (6) oktober 2016 (9) september 2016 (8) august 2016 (11) juli 2016 (5) juni 2016 (9) maj 2016 (7) april 2016 (12) marts 2016 (8) februar 2016 (11) januar 2016 (16) december 2015 (15) november 2015 (12) oktober 2015 (12) september 2015 (18) august 2015 (18) juli 2015 (2) juni 2015 (14) maj 2015 (19) april 2015 (18) marts 2015 (24) februar 2015 (17) januar 2015 (20) december 2014 (23) november 2014 (23) oktober 2014 (22) september 2014 (16) august 2014 (20) juni 2014 (26) maj 2014 (29) april 2014 (29) marts 2014 (17) februar 2014 (10) januar 2014 (2)


DEMENS - ESOTERISK BELYST af R. Andrews Griffiths, R.N. Esoterisk artikel. Demens er en frygtet tilstand. Konsekvenserne er skræmmende, fordi det vrimler med beskrivelser af håbløshed og besvær. Men hvad er den esoteriske forklaring? (Side 6 af 13)\nDEMENS - ESOTERISK BELYST (6 af 13)\nNedbryder nerveceller i hjernen\nNår sjælen har truffet sin afgørelse, vil de fysiologiske processer, der er involveret i tilbagekaldelsen være den samme i begge tilfælde. Demens nedbryder de nerveceller i hjernen, der er forbundet med det, der normalt opfattes som menneskelige kvaliteter. Når processen er gennemført, vil det, der er tilbage, være reduceret bevidsthed, der er udtryk for den elementalessens, der udgør det fysiske legemes grundlæggende bevidsthed. Situationen opstår umiddelbart før den sidste fase i dødsprocessen, hvis ingen andre sygdomme er stødt til undervejs. På dette tidspunkt er den demente ikke i stand til at organisere eller skabe sammenhængende tanker og følelser. Responsen vil ofte være et tilfældigt eller automatisk svar, der stammer fra de resterende tankeformer og astrale former, der stadig findes i nervesystemet, og som stadig kan aktiveres som en respons på forskellige stimuli fra omgivelserne.\nDe to tråde til sjælen\nÅndsvidenskaben oplyser, at bevidstheden i personligheden er forbundet til sjælen med to tråde. Den ene – "livstråden" – er forankret i det æteriske hjerte i "sinusknuden", som udsender de elektriske impulser, der indleder hvert hjerteslag, og dermed forsyner alle celler i kroppen via det medie, der kaldes "solild". Den anden – "bevidsthedstråden" – er forankret i den tredje ventrikel i hjernen. Ved demens kanaliserer bevidsthedstråden gradvis stadig mindre af energien fra sjælens bevidsthed. Den gradvise proces afspejles derfor i sygdommen.\nHjernen består af flere milliarder nerveceller, der kaldes neuroner. Neuronerne er små "sociale" væsener, som elsker at opbygge netværk for at stå i kontakt med hinanden. Når den enhed "i hvem man lever, ånder og er" beslutter at tilbagekalde, er effekten nedbrydning. Kontakterne i bestemte dele af hjernen, som de små bevidsthedspunkter (der kaldes synapser) har etableret og forbundet i et netværk, er nu alvorligt truet. Synapserne er små "oplysningskontakter" i hjernen, og når de gradvist afbrydes af viljen fra et højere aspekt i mennesket, begynder hukommelsen at svigte. Demens er derfor en progressiv tilstand af glemsomhed. Og det, personligheden glemmer, er sjælen.


Rejse Tricks – her får du feriens bedste app-hacks\nLigegyldigt, om du skal på storbyferie i en forlænget weekend eller backpacking gennem Asien, så er der nogle apps, der er næsten uundværlige. Her giver vi vores 5 bedste apps til rejsen. Go’ tur!\nMåske elementært, men der er også derfor vi starter ud med denne. Google Maps er virkelig praktisk at have ved hånden, når du giver dig ud på ukendt territorium. Når man er i et land, hvor man ikke kan finde vej og måske ikke har mulighed for at spørge om vej, så bliver dette din nye bedste ven. Den kan også guide dig til nærliggende restauranter, museer samt andre seværdigheder.\nMens Google Maps kan hjælpe dig, når du allerede er fremme ved destinationen, så kan Airhelp måske komme dig til undsætning, allerede inden du er taget afsted. Airhelp er et flyerstatningsselskab. Det betyder, at de står for vejledning ved flyforsinkelse. De hjælper dig ved at tage sig af papirarbejdet og bureaukratiet. De sørger for, at du får din retmæssige pengekompensation. På den måde undgår du mere stress end højst nødvendigt, og du kan i stedet koncentrere dig om at få mest muligt ud af din ferie.\nDer findes vel ikke noget bedre tidspunkt til at lære et nyt sprog, end når du er omgivet af det. Måske kender flere af jer allerede Duolingo, men vi mener, at Drops fortjener en chance. Det har et lækkert design og en intuitiv måde at lære ord og sætninger på. Ved at lære de mest basale ord vil du lettere kunne komme i kontakt med lokalbefolkningen og få mest muligt ud af rejsen. At lære lidt om kulturen giver dig kun en rigere oplevelse, som du vil kunne huske i lang tid efter.\nMange har måske ikke hørt om det endnu, men VPN kan være smart at have med på rejsen. Når du rejser til bestemte lande, så kan det være censur, som du kan undgå ved at have en VPN. Det betyder, at du ikke vil have restriktioner på fx Facebook eller Netflix i udlandet. Du vil også kunne se dansk tv og holde dig opdateret med, hvad der sker derhjemme. Du kan have den som en app på både din smartphone eller tablet.’\nHvis du ikke er meget til bøger på stranden, men hellere vil hvile øjnene, så forslår vi Audible. Med Audible kan du lytte til bøger, radio, underholdning eller lærerigt indhold, mens du er på farten. Det kan være rigtig smart, når du ligger på stranden, når du sidder og kigger på mennesker på Paris’ gader, eller hvis du sidder fast i lufthavnen og venter på, at Airhelp vender tilbage med svar.


Billig Billeje Saalfelden (Østrig) - Sammenligner af Biludlejning Saalfelden Jetcost.dk\nBiludlejning i Saalfelden\nBillig biludlejning i Saalfelden\nSammenlign billige biludlejninger i Saalfelden med et enkelt klik. Søg i tusindvis af tilbud og kategorier (Mini, Økonomi, Kompakt, Luksus, Minibus) for at finde den billigste pris på din bil i Saalfelden. Jetcost er en søgemaskine, der er ikke kun er specialiseret i biludlejning, men også i flyrejser og hoteller. Sammenlign også billige hoteller i Saalfelden .\nVejrudsigt for Saalfelden\nSammenlign priser på biludlejning i Saalfelden: Sammenlign priser på Jetcost for at bestille en billig bil i Saalfelden (Østrig). Find den billigste bil i Saalfelden ved at søge i tilbud fra udlejningsfirmaer, brokere og rejsebureauer. .Uanset destinationen: togstationer i Saalfelden, centrum eller lufthavnen. Bestil din udlejningsbil til en lav pris med en hurtig søgning efter biludlejning i Saalfelden.Uanset om du er på udkig efter en økonomisk bil, el almindelig bil eller endda en luksusbil, om den skal være med manuelt gear eller automatgear, eller om den skal være med eller uden aircondition, så er Jetcost garanti for, at du finder den bedste pris! Mini, Økonomi, Trafik, Sedan, Stationcar, MPV, SUV, Kompakt, Komfort, Prestige, Cabriolet eller Luksus – Find din bil, og lej den til rabatpris. Jetcost er den bedste måde at bestille en billig bil på. Vi har et stort udvalg af mærker, modeller og virksomheder (Hertz, Europcar, Sixt, Avis, Alamo, Budget, Thrifty ...), og vi garanterer, at du sparer tid og penge. Biludlejning i København - Biludlejning i Aarhus - Biludlejning Odense - Biludlejning Flensborg - Biludlejning i Malaga - Biludlejning i Aalborg - Biludlejning USA - Biludlejning Mallorca


Beslutningen er truffet: Her skal superhospitalet bygges\nForretningsudvalget besluttede tirsdag aften at pege på Vest 1-grunden som den bedste placering til regionens nye superhospital. Arkivfoto\nBeslutningen er truffet:\nHer skal superhospitalet bygges\nPolitikerne i Region Hovedstaden er blevet enige om, hvor regionens nye superhospital skal bygges\nDet bliver borgerne i Hillerød syd, der får Region Hovedstadens nye superhospital som ny nabo.\nForligspartierne bag hospitalsplanen - der består af Venstre, Socialdemokraterne, SF og Det Radikale Venstre - blev i sidste uge enige om, at det bedste sted at placere det nye hospital, er ved Overdrevsvejen på den såkaldte Vest 1-grund - og det samme blev resultatet, da Forretningsudvalget i Region Hovedstaden holdt møde tirsdag aften.\nDermed er placeringen af hospitalet blot en formssag, når Regionsrådet holder møde på tirsdag, og den eneste, der nu kan spænde ben for Vest 1-grunden, er miljøministeren.\nSe indslag: Hvem får superhospitalet i baghaven?\nEt af kravene til placeringen af det nye superhospital er nemlig, at det skal ligge stationsnært (højest 600 meter fra en station), men Vest 1-grunden ligger længere væk, og derfor skal miljøministeren give dispensation til byggeriet.\nSe superhospitalets placering nederst i artiklen\n"Vi har lagt vægt på Hillerød Kommunes ønske om, at hospitalet skal bygges på Vest 1-grunden. Vi skal have et tæt samarbejde med kommunen om byggeriet, og derfor er det vigtigt, at vi lytter til de lokale politikere og deres ønsker," siger Bent Larsen, der er gruppeformand for Venstre i Regionsrådet.\n"Den bedste løsning"\nDer var tre mulige grunde med i opløbet om at skulle huse det nye superhospital - henholdsvis syd for Ny Hammersholt (Øst 1), nord for overdrevsvejen (Vest 1) og vest for Ny Hammersholt (Alternativ 2) - men Hillerød Kommune har for lang tid siden meldt ud, at man helst ser det nye hospital bygget på Vest 1-grunden på markerne ved Hillerød Kræmmermarked mellem Kildedalen/Favrholmvænget og Overdrevsvejen.\nBent Larsen er dog heller ikke selv i tvivl om, at Vest 1-grunden er den bedste løsning.\n"Den ligger tæt på både S-togsnettet, Lokalbanen og Overdrevsvejen - så infrastrukturen er i orden. Samtidig\nslipper vi for at skulle ødelægge den pragtfulde landsby Ny Hammersholt og de naturskønne områder, der ligger der," siger Bent Larsen.\nBorgerne i området er bekymrede over udsigten til at få et stort hospital bygget i deres baghaver - men det behøver de ikke at være, mener Hillerøds borgmester Kirsten Jensen (S).\n"Jeg kan da godt forstå, at borgerne i blandt andet Kildedalen og Favrholmvænget bekymrer sig, men det synes jeg ikke, at det er grund til. De bor et dejligt sted, og det vil de også gøre, når hospitalet står der. Vi skal nok passe på de miljømæssige værdier, der er i området," lover borgmesteren.\nHospitalsbyggeriet åbner samtidig op for en bymæssig udvikling af området i form at erhverv, let industri og nye boliger, og Kirsten Jensen mener, at hospitalet kan være med til at gøre området endnu mere attraktivt i fremtiden.\n"Der kommer en masse nye arbejdspladser til området, og det vil formentlig være med til at gøre det endnu mere attraktivt, så jeg synes ikke, at man skal bekymre sig så meget," siger borgmesteren.\nPubliceret 26 January 2011 09:41\nPlacering af nyt hospital splitter udvalg\nMed mindre der - som det tidligere er set ved større politiske sager - laves en aftale i kulissen på forhånd, venter der på byrådsmødet torsdag 27. januar en intens politisk debat om, hvilken holdning Allerød Kommune officielt skal indtage, når det gælder Ring 5 og placeringen af det kommende superhospital.\nHer skal det vise sig, om de 14 byrådsmedlemmer, som i december meldte ud, at de ønsker hospitalet placeret ved Overdrevsvejen i Hillerød og ikke ved Ny Hammersholt, i mellemtiden har skiftet mening eller ej.\n14 byrådsmedlemmer imod Ny Hammersholt-placering\nI fælles udmeldinger erklærede følgende politikere sig kort før jul som fortalere for en placering ved Overdrevsvejen i Hillerød i stedet for Ny Hammersholt: Bitten Bloch og Emma Glæsel, K, John Køhler, Bjarni Jørgensen, Birgitte Rasmussen og Jørgen Dich, V, Lea Herdal og Susan Lund Andersen, SF, Agnete Fog, R, Jesper Hammer og John Jensen, DNA, Lone Hansen, Lokallisten, Poul Albrechtsen, DF, og Gurli Nielsen, løsgænger.\n"Placeringen skal ikke bruges til at luske en ring 5 igennem det skønne naturområde ved Ny Hammersholt, Børstingerød og Allerød Kommune", sagde de konservative Bitten Bloch og Emma Glæsel i den forbindelse.\nØkonomiudvalg delt næsten lige over i to afstemninger\nDet er Venstre, der har ønsket, at Allerød Kommune formulerer en fælles holdning, og 16. december besluttede byrådet at sende sagen til behandling i Økonomiudvalget. Her blev politikerne i to omgange delt i to næsten lige store lejre, da der skulle stemmes tirsdag 18. januar.\nI sagsfremstillingen argumenterer forvaltningen for, at placeringen af hospitalet ved Ny Hammersholt falder inden for kommuneplanens ambition om at udvikle en ny og moderne stationsby nord for Lillerød by, men forvaltningens forslag om, at der på den baggrund arbejdes videre med planlægningen i overensstemmelse med Allerød Kommuneplan 2009-2021, herunder placering af ny station og by nord for Lillerød, blev stemt ned med fire stemmer imod tre.\nJohn Køhler, V, Nikolaj Bührmann, SF, Jesper Hammer, DNA, og Poul Albrechtsen, DF, stemte imod, mens Erik Lund, K, Jens Grønne, BL, og Flemming Volladsen, S, var for.\nKøhler begærede sagen i byrådet\nJohn Køhler ønskede det præciseret, at Allerød Kommune ønsker et nyt sygehus placeret ved Overdrevsvejen i Hillerød, men heller ikke med denne tilføjelse kunne der opnås flertal for forvaltningens forslag. Nu var Lund, Bührmann, Grønne og Villadsen imod, mens Køhler, Hammer og Albrechtsen stemte for.\nNikolaj Bührmann fik ført til protokols, at han ikke kan tiltræde en placering ved Ny Hammersholt, og John Køhler begærede sagen i byrådet.\nNy grund i spil til superhospitalet\nVenstres Ole Stark, der er medlem af byrådet i Hillerød Kommune, smider nu et nyt forslag på banen til, hvor det kommende superhospital skal placeres i Hillerød.\nI et brev til borgmester Kirsten Jensen (S) anmoder han om, at grunden syd for Overdrevsvejen - i trekanten mellem Overdrevsvejen, Lyngevej og Lokalbanen - tages med i betragtningerne, når nu regionsrådet bevæger sig i retning mod at stilslutte sig en placering ved Overdrevsvejen.\nHan peger på placeringen, fordi den blandt andet har følgende fordele:\n"Gode tilkørselsforhold for alle brugere af hospitalet. Placeringen er klods op af jernbane. Forholdsvis tæt på ny s-station. Godt overordnet vejnet direkte til grunden. Jomfruelig jord med få naturinteresser og disse kan integreres værdifuldt i byggeriet. Meget få naboer," skriver han i brevet.\nMen Kirsten Jensen afviser, at flere nye forslag kan tages med i beslutningsprocessen. Der har nemlig gennem foråret været en afklaringsproces, hvor det har været muligt at komme med forslag for at sikre en lige vurdering af alle alternativer.\n"Den placering, som Ole Stark foreslår, er helt ny. Hvis Ole Stark havde benyttet muligheden og indsendt forslaget i afklaringsprocessen, kunne forslaget været blevet vurderet," siger hun.\nBorgmesteren afviser dog også forslaget, fordi 90 procent af arealet ligger mere end 1200 meter fra en station på s-banen og dermed ikke er i overensstemmelse med landsplandirektivet Fingerplan 2007.\n"Vi har allerede en grund, der ligger væsentligt tættere på den nye station, og hvor det vil være langt lettere at sikre god og hurtig adgang til stationen. Det er vigtigt, at vi nu koncentrerer kræfterne om, at vi gerne vil have placeringen Vest 1 nord for Overdrevsvejen," siger hun.\nHospital sætter kræmmermarkedet på porten\nAlt tyder på at det ny superhospital kommer til at ligge ved Favrholm og Smørkildevej på Roskildevej, efter at Socialdemokraterne i Regionsrådet har erklæret sig positive over for placeringen ved Overdrevsvejen.\nDet er godt nyt for Hillerød Kommune, der har ønsket netop den placering - men en besværlig nyhed for Hillerød kræmmermarked, der siden starten i 1983 har holdt til på arealet.\n"Vi har løbende været i dialog med et kommunalt udvalg med borgmester Kirsten Jensen i spidsen, og de har peget på nogle arealer, vi kan overtage. Men de er ikke helt problemfrie", siger formand for kræmmermarkedet Claus Andreassen.\nKommunen har lagt op til, at kræmmermarkedet kan ligge på arealerne skråt over for kræmmermarkedet - på et område afgrænset af Lyngevej og Roskildevej.\nIfølge Claus Andreassen kan det give problemer med et åløb på området. Samtidig er arealet lavtliggende og ret fugtigt, så regnskyl vil kunne give problemer med oversvømmelser af markedspladsen, ligesom lastbiler vil kunne have problemer med at køre på området. Arealet på den anden side af vejen vil ligeledes give problemer - ikke mindst på grund af et fredet område omkring en lille sø på arealet.\n"Samtidig skal vi tænke på, at hospitalet står færdigt på et tidspunkt, og så kan vi risikere at skulle flytte igen på grund af støj fra markedet."\nBjerggården langt fra stationen\nEt tredje areal er området ved Bjerggården for enden af Frederiksværksgade.\n"Det ligger temmelig langt fra stationen, og det vil samtidig give problemer for trafikken til markedet, fordi så mange biler skal køre ad blandt andet Nordhøjvej og Frederiksværksgade, med mindre der bliver lavet en svingbane fra Herredsvejen", siger Claus Andreassen, der dog også ser muligheder i den påtvungne flytning.\n"Det vil give os mulighed for at lave ændringer i markedets opbygning. Og kommunen vil have mulighed for at indrette et nyt område med toiletter og vand- og elledninger i jorden, så kommunen får en festivalplads. Den vil også kunne bruges til udendørskoncerter og andre arrangementer, når der ikke er kræmmermarked."\nAlt peger på nyt hospital ved Overdrevsvejen\nHillerøds ønske om at det kommende superhospital placeres ved Overdrevsvejen ser nu ud til at blive til virkelighed. I hvert fald bakker nu også socialdemokraterne og dermed et flertal i regionsrådet i Region Hovedstaden nu op om placeringen - til stor glæde for Hillerøds borgmester Kirsten Jensen (S):\n”Vi er meget glade for, at regionen nu tilslutter sig Hillerød Kommunes ønske om at placere det nye hospital ved Overdrevsvejen,” udtaler hun i en pressemeddelelse.\nHillerød har længe kæmpet for netop denne placering, fordi kommunen mener, her er de bedste trafikale forhold:\n”Her mødes vej og baner, og dermed er den trafikale tilgængelighed optimal for hele hospitalets optageområde. Den vigtigste adgangsvej er på plads fra byggestart, og en ny station kan forbinde s-bane med lokalbane,” siger Kirsten Jensen i pressemeddelelsen.\nDer har været flere mulige placeringer af det nye superhospital for hele Nordsjælland i spil - også syd og vest for Ny Hammersholt. Men Hillerød har altså længe kæmpet for at få regionen til at bakke om placeringen nord for Overdrevsvejen på markerne ved Hillerød Kræmmermarked mellem Kildedalen/Favrholmvænget og Overdrevsvejen.\nNæste skridt i arbejdet bliver ifølge kommunen, at regionsrådsformand Vibeke Storm Rasmussen (S) og Kirsten Jensen beder miljøminister Karen Elleman (V) om igangsætte et nyt landsplandirektiv, der bestemmer placeringen af en ny station og af hospitalet.\n”At planlægge et nyt hospital er en kæmpe udfordring og en opgave, som vi glæder os til at løse. At der nu er enighed om den mest optimale placering, giver os mulighed for at begynde planlægningen for området, så vi har det nødvendige grundlag for at sætte byggeriet i gang, herunder den byudvikling, der kommer syd for Hillerød,” siger Kirsten Jensen.\nDet nye superhospital skal fra 2020 erstatte Hillerød Hospital, Frederikssund Hospital og Helsingør Hospital og har dermed et befolkningsgrundlag på 310.000 indbyggere. Det bliver på 161.000 kvadratmeter og får 662 1-sengsstuer. Regeringens ekspertpanel har anbefalet, at der afsættes 3,8 milliarder kroner til at bygge det nye hospital.\nIfølge Berlingske Tidende har socaildemokraterne i Regionsrådet dog ikke skrottet ideen om en placering ved Hammersholt lige uden for Allerød. Politikerne hælder nu til Overdrevsvejen med den forudsætning, at det ikke bliver dyrere, og at de centrale myndigheder, miljø- og trafikministeriet, er med på at se bort fra en betingelse i overordnede planer om, at institutioner af den karakter skal placeres inden for en afstand af 600 meter fra en S-station.\nBorgermøde om nyt hospital trak fulde huse\nGodt 200 borgere trodsede torsdag aften snevejret og de spejlglatte veje for at deltage i et borgermøde på regionsgården om det nye nordsjællandske superhospital, der skal ligge et eller andet sted i Hillerød.\nTv-indslag: Hvem får superhospitalet i baghaven?\nRegionsrådsformand Vibeke Storm Rasmussen (S) og Hillerøds borgmester Kirsten Jensen (S) indledte borgermødet med en status over projektet, og koncerndirektør i Region Hovedstaden, Morten Rand Jensen, redegjorde for de krav og kriterier, et nyt hospital skal leve op til.\nEn rapport fra Rambøll peger på ti mulige placeringer af det nye hospital, der bliver op til 161.000 kvadratmeter stort, men under borgermødet blev det klart, at der reelt kun er tre placeringer i spil henholdsvis syd for Ny Hammersholt (Øst 1), nord for overdrevsvejen (Vest 1) og vest for Ny Hammersholt (Alternativ 2).\nMens man mange andre steder i landet brokker sig over, at hospitaler bliver nedlagt, og at man derfor skal køre langt for at blive behandlet på et hospital, så drejede modstanden sig på borgermødet om det stik modsatte.\nHer argumenterede borgere fra henholdsvis Ny Hammersholt-området og det sydlige Hillerød flittigt for, at hospitalet ikke skal bygges i deres baghaver - men hos de andre.\nSpørgelysten blandt de fremmødte borgere var stor, men selv om regionsrådsformand Vibeke Storm Rasmussen flere gange blev spurgt om, hvor hun helst så hospitalet placereret, nægtede hun at svare på spørgsmålet.\n"Hvis jeg skal tage mig selv alvorligt, kan jeg jo ikke deltage i et borgermøde om hospitalets placering og på forhånd have taget stilling til, hvor jeg synes, det skal ligge," sagde Vibeke Storm Rasmussen.\nHillerød peger på Overdrevsvejen\nTil gengæld lægger Hillerøds borgmester Kirsten Jensen ikke skjul på, hvor hun helst så hospitalet placeret.\n"Vi er i byrådet fuldstændig enige om, at det skal bygges ved Overdrevsvejen. Det, der er så godt ved Overdrevsvejen, er tilgængeligheden for borgerne. Overdrevsvejen er tosporet i dag, men den kan rimelig nemt udvides til en firesporet vej, og så fanger den både Hillerød Motorvejen og Helsingørmotorvejen," siger Hillerøds borgmester.\nEt af kravene til placeringen af det nye hospital er, at det skal ligge stationsnært (højest 600 meter fra en station), og der skal derfor bygges en ny station ved Overdrevsvejen, der skal betjene passagere fra både S-togsnettet og Lokalbanen - hvis det altså bliver her, at hospitalet skal opføres.\n"Grunden ved Overdrevsvejen ligger jo lige ved siden at S-banen og Lokalbanen, og jeg kan derfor ikke se en bedre placering. Jeg ved, at også borgmestrene i Halsnæs og Gribskov kommuner bakker op om denne placering, da det er lettest for borgerne fra disse kommuner at komme til det nye hospital, hvis det bliver bygget ved Overdrevsvejen," siger Kirsten Jensen.\nSelv om de to fløje fra henholdsvis Ny Hammersholt-området og det sydlige Hillerød på borgermødet torsdag aften kunne nævne flere grunde til, at hospitalet ikke skal bygges i deres baghaver, så tegner der sig et klart billede af, at det nye hospital bliver bygget ved enten Ny Hammersholt eller Overdrevsvejen.\n"Der er jo altid protester, når vi skal placere et nyt byggeri af denne størelse, men jeg synes, at det er mere bekymrende, hvis vi ikke får et nyt stort hospital. Der er rigtig mange borgere i Nordsjælland, der er afhængige af, at de kan få en ordentlig hospitalsbehandling," siger regionsrådsformanden.\nVibeke Storm Rasmussen håber, at regionsrådet kan træffe en endelig afgørelse om, hvor det nye hospital skal bygges, i løbet af foråret.\nHer kan Region Hovedstadens superhospital placeres\nRegion Hovedstaden skal have et nyt supersygehus. Det skal placeres i Hillerød - men hvor?\nDet spørgsmål bliver behandlet i en netop udkommet rapport fra Region Hovedstaden. Her opridses seks mulige placeringer.\nSe de mulige placeringer i 'Billedgalleri' nederst i artiklen\nDet er nemlig ikke så ligetil at finde plads til 160.000 kvadratmeter sygehus. Det kræver en grund på 30 til 50 hektar, og der er en hel stribe regler, der skal overholdes: Blandt andet skal man ligge tilstrækkeligt tæt på en s-togsstation til at linjerne ikke skal lægges om - s-bane koster nemlig 100-150 millioner kroner pr. kilometer.\nAlligevel skal der bygges en ny s-togsstation til et sygehus, der vil give en halv million ekstra passagerer om året. Og den station skal helst ligge i bymæssig bebyggelse. Det har hindret placeringer ved skoven syd for Ny Hammersholt.\nDe mulige placeringer er dermed:\n1: Mellem Hammersholt og området lidt syd for Lille Sverige. For området taler, at arealet er stort nok og at det vil være økonomisk forsvarligt at bygge på stedet. Desuden kan der bygges en s-togsstation i nærheden.\nTil gengæld er der ikke nogen større vej i nærheden.\n2: Nord for Overdrevsvejen og syd samt vest for Salpetermosen. Dækker blandt andet over dele af Hillerød Kræmmermarkeds område. Fordele er, at der er en større vej i nærheden, ulempen er, at der ikke kan placeres en station indenfor det krævede maksimum på 600 meter, der skal være til en station.\n3: Nord for Overdrevsvejen mellem Salpetermosen og S-banen. En station kan placeres, men der er ikke nogen overordnet vej, samt at området er forurenet. Området dækker blandt andet den tidligere losseplads ved Holmene.\n4: Syd for Brødeskovvej og vest for Hammersholt. Fordele er, at den ikke spolerer landskabelige værdier, ulemper er, at en station ikke kan placeres inden for de krævede 600 meter, samt at der ikke er en større vej i nærheden.\n5: På den vestlige side af Hillerød-banen umiddelbart over for Ny Hammersholt:\nFordele er, at der kan placeres en station og at landskabelige værdier ikke spoleres . Ulempen er, at der ikke er en større vej, samt at et lille udsnit af området er forurenet.\n6: En trekant mellem Frederiksværksbanen og S-banen. Fordelen er mulighed for en station, ulemperne er, at området ikke lever op til Regionens ønsker til et byggefelt på grund af formen, at det vil ødelægge landskabelige værdier samt at der ikke er en overordnet vej.


Herregaardssten og terrassefliser: SANDKASSEN SOM GENSTAND I HAVEN\nLangt de fleste voksne kan sikkert huske glæde ved at lege i en sandkasse fra dengang, man var barn. Sandkassesand giver mulighed for at børnene kan udfolde sig kreativt ved at bygge konstruktioner som eksempelvis sandslotte, hvilket kan give mange timers sjov. Ganske vist kan det være en affære, der gør barnet beskidt, hvilket kan kræve både bad og tøjvask, men de mange timers sjov opvejer klart for dette. Dertil kommer, at det er et sikkert materiale at lade sit barn lege i, da det modsat eksempelvis sten ikke gør ondt at falde på, og det virker derfor som om, at sand er helt ideelt til de fleste lege-formål.\nDe fleste sandkasser finder man på offentlige legepladser og i daginstitutioner. Specielt i de danske daginstitutioner kan man vide sig sikker på, at der er kamp om sandkassen, hvilket ofte er et tilløbsstykke for de mindste børn. Flere danskere vælger dog også at få en sandkasse anlagt i egen have qua dennes store og udbredte populariteten iblandt børnene. Det er da også en rigtig god investering, da det sikrer, at barnet får brugt noget tid i din friske luft blandt sandkassesandet.\nDet er dog vigtigt at huske på, at det i Danmark er ulovligt at hente sand fra de danske strande til ens sandkasse, uanset hvor fristende det måtte være. Med andre ord er det altså ikke godkendt at tage ens trailer med på stranden og fylde denne op, så ungerne har noget at lege i.\nHeldigvis er der en masse steder i Danmark, hvor sandkassesand kan købes. Salget er specielt populært online ved diverse webshops, hvor man mange steder faktisk kan få sit sand leveret direkte til døren. Sandkassesandet kan bestilles i forskellige mængder, og det er derfor vigtigt, at man ved, hvilke mål ens sandkasse er, således man kan få den rette mængde sand bestilt hjem i første forsøg.\nLink til http://www.grus-sand.dk/sandkassesand_95.html\nIndsendt af Jonas Jørgensen kl. 12.12


Finalisterne i kategorien 4,0-7,0 procent. De tre øl blev valgt mellem 19 kandidater ved en blindsmagning i Fredericia.\nSmagspanelerne har smags sig gennem 35 øl i tre kategorier, og ni finalistøl er klar. De ni øl kan smages ved finalistsmagninger i din lokalafdeling i løbet af februar. Ved smagningningerne kan du også stemme på din favorit. Foreningen har i år ændret kåringen af Årets Danske Ølnyhed, så smagspaneler med medlemmer og øldommere, -sommelierer og -bloggere har blindsmagt de mange kandidater, inden det endelige finalistfelt er udvalgt.


Hvilke frugter er høj i pektin\nHvilke frugter er høj i pektin\n? Et komplekst kulhydrat , pektin er et vandopløseligt fiber, der hjælper med at binde en plantens cellevægge sammen. Kommerciel produktion food anvendelser af pektin omfatte fortykkelse tekstur af drikkevarer, der giver den ønskede konsistens af syltetøj og gelé og forhindre mælkeproteiner fra curdling . Et 2007 University of Buffalo undersøgelse viste, at forbruge fødevarer med højt pektin niveauer gjort fag føler fyldigere i en længere periode . Æbler\nHøj i pektin, kan æbler også hjælpe med at beskytte din krop med antioxidanter.\nÆbler har de højeste pektin niveauer af alle frugter, med Jonagold sorten måle højest. Apple pektin er en opløselig, ufordøjelig fiber , der hjælper med tarm sundhed og regulering , samt at sænke kolesteroltallet . Lav i kalorier , æbler indeholder også antioxidanter, der hjælper med at beskytte kroppen mod skader , herunder skader forårsaget ved at spise en fedtrig kost . Ferskner , abrikoser, blommer og korender indeholder også den samme type pektin findes i æbler .\nMed deres høje pektin indhold og lavt kalorie tæller , appelsiner er en stor kost mad .\nAlle citrusfrugter indeholder relativt høje pektin niveau med mandarin ranking højest. Appelsiner og grapefrugter har også store mængder af pektin, som gør citroner og limefrugter . For lettere fordøjelse , kan du købe modificeret citrus pektin . Som rapporteret på American Cancer Society hjemmeside har flere dyre-og ukontrollerede menneskelige studier har vist , at indtagelse citruspectin ekstrakter i form af kapsler eller pulvere potentielt kan hindre spredningen af visse kræftformer.\nLigesom alle bær , vindruer indeholder et højt niveau af pektin .\npopulær i syltetøj og gelé , alle bær indeholder høje niveauer af pektin, som hjælper i geleringsprocessen kræves for at gøre disse toppings. Druer , brombær , hindbær, jordbær , tranebær og blåbær repræsenterer nogle af de mest populære bær , der anvendes i syltetøj og gelé . Ud over at tilbyde de påfyldning kvaliteter af pektin, spise hele bær giver dig en lav-kalorie diæt mad højt indhold af essentielle næringsstoffer som C-vitamin og mangan .\nHvordan at finde din NI nummer\nGode tips til prostata sundhed\nMakrobiotiske Foder til glukoseintolerans\nTillæg for Energi & Aging\nDe tre trin af alkohol Rehabilitering\nSådan diagnosticere tidligt i overgangsalderen\nSådan Stop muskelsmerter hurtigt\nHvad Makronæringsstoffer Er Requierd for Human Growth\nForskel mellem analog & Digital Scales\nTørre Avocado Frø til Ernæring\nHvad sker der , hvis din krop gør mere Serotonin\nHvilke fødevarer indeholder Carnosine\nSådan måler Bone Mass Index


Spareplaner i Aalborg: Biblioteker risikerer at lukke | TV2 Nord\nBorgermøde i Haraldslund efter meldinger om lukning af husets bibliotek i sin nuværende form.\nSpareplaner i Aalborg: Biblioteker risikerer at lukke\nAalborg Kommune er godt i gang med budgetforhandlingerne, og et af de steder, der skal findes besparelser, er på biblioteksområdet.\n23. aug 2018, kl. 16:52\nLøvvang Bibliotek og biblioteket på Grønlands Torv bliver lukket, hvis de besparelser, Sundheds- og Kulturforvaltningen i Aalborg Kommune har foreslået, går igennem.\nSamtidig bliver biblioteket i kulturhuset Haraldslund lukket i sin nuværende form for i stedet at blive omdannet til et såkaldt servicepunkt. Ved et servicepunkt kan man reservere, hente og aflevere bøger, ligesom et lille udvalg af bøger vil stå fremme. Servicepunktet er selvbetjent. Samtidig vil der komme et nyt sundhedstilbud til borgerne i Haraldslund.\nUdsigten til et meget mindre bibliotek fik brugerrådet i Vand- og Kulturhuset Haraldslund til at indkalde til møde torsdag, hvor bibliotekets fremtid blev diskuteret.\n- Vi har indkaldt til møde, fordi politikerne påtænker at lukke biblioteket i sin nuværende form. Vi håber selvfølgelig, at man ikke vil fjerne det her fantastiske sted, som er et samlingssted for rigtig mange borgere i Aalborgs vestby, siger Jørgen Andersen, der er formand for brugerrådet.\nHaraldslund Bibliotek havde 34.000 gæster i 2017, og i 2016 var der 55.500 udlån. De seneste år har brugen af biblioteket været nedadgående – og ifølge rådmanden på området, Mads Duedahl, er det på tide at overveje, om bibliotekerne fortsat skal være, som de er nu.\n- Vi har set fremad og tænkt rigtig meget over, hvordan fremtidens biblioteker skal se ud. Det kræver, at man får lidt færre fysiske arealer, så vi kan frigive midlerne til noget andet, siger Mads Duedahl (V).\nDe penge, man sparer, hvis forslaget går igennem, skal i stedet bruges på indsatser, hvor man kommer ud til borgerne.\n- Der er altså bare visse områder i kommunen, hvor vi har erfaring med, at en masse kvadratmeter med døde bøger ikke er det, der betyder mest for borgerne, når de skal lære at læse og blive oplyst. Det er i stedet at være tæt på borgerne, siger Mads Duedahl.\nLukningen af biblioteket på Grønlands Torv vil give en besparelse i 2019 på 789.000 kroner, mens lukningen af Løvvang Bibliotek giver kommunen 187.000 kroner ekstra i besparelser. Servicepunktet i kulturhuset Haraldslund vil medføre en besparelse på 652.000 kroner i 2017.\nOgså Vejgaard Bibliotek vil mærke, at der skal spares. Hvis Sundheds- og Kulturforvaltningens forslag går igennem, bliver det reduceret til 250 kvadratmeter.


Hvordan håndterer jeg søvnproblemer? - We.Care®\nEt klassisk tegn på stress er søvnløshed. Det kan være et problem med, at man vågner op om natten og tankerne kører derud af, eller at man har svært ved at falde i søvn igen. Det er enormt frustrerende, især når man er meget træt, eller har en vigtig begivenhed eller møde dagen efter.\nNår det handler om søvn, er det vigtigt at skabe en god rutine inden man går i seng. Det handler om at have god søvnhygiejne. Du kan spørge dig selv; “hvilke vaner kunne jeg ændre for at forbedre min søvn?”.\nHvis du har udfordringer med søvnen, men er lidt på bar bund til hvad kunne hjælpe, så prøv de her råd til at få din hjerne og krop til at falde til ro før sengetid.\nHav en fast sove- og stå op tid\nGå i seng på samme tid og stå op på samme tid hver dag.\nSkab en fast rutine inden sengetid\nLav det samme en halv til en hel time inden din faste sengetid. Det kan være, at du tager noget bestemt tøj på, slukker for notifikationer på telefonen, læser i en bog, ser et afsnit af en bestemt serie, dæmper belysningen i dit soveværelse/stuen eller drikker en bestemt te.\nDer er mange muligheder for at skabe en god rutine. Det handler om, at du skaber den, som passer godt til dig. Ved at gøre det samme hver aften inden sengetid, fortæller du din hjerne; “nu er det sengetid”.\nDu kan have en notesbog fysisk eller på din telefon, hvor du “tømmer” hjernen for bekymringer, vrede, fremtidstanker og skriver en huskeliste til dagen efter. Alt det som kan rumstere i hovedet, når du egentlig bare gerne vil sove.\nVejrtrækningen er et godt sted at starte, når vores krop skal falde til ro. Det hjælper os med at komme ned i kroppen fremfor at være oppe i hovedet. En nem vejrtræknings øvelse er at trække vejret ind på 4 , holde det i 4, puste ud i 4 og holde i 4 sekunder.\nLad os lige prøve den sammen her og nu.\nDet er dit soveværelse, som jeg tænker på her. Det kan gøres på mange forskellige parametre alt efter, hvad du godt kan lide.\nJuster temperaturen. Man sover bedst i kølige lokaler, så skru gerne ned på radiatoren og luft ud inden du skal sove.\nLuk af for lyde. Luk døren, og læg din telefon ude for soveværelset, eller sæt den på flight mode, så den ikke larmer i løbet af natten.\nBehageligt sengetøj, så du har lyst til at lægge dig godt til rette.\nSov i et mørkt lokale, og luk så meget lys ud så muligt. Det kan gøres med mørklægningsgardiner.\nHellig sengen til at sove og sex\nHvis du ikke falder i søvn inden for 20 minutter cirka, så stå op og lav noget andet. Du skal kun bruge sengen til at sove i og have sex. I sengen skal du ikke arbejde, spille CS, tjekke statistikker, se TV eller chatte med venner, da det fortæller din hjerne, at du også skal være aktiv.


Rapport om folkeskolereformen og konfirmationsforberedelse\nFolkeskolereformen og den længere skoledag har betydet, at der mange steder er sket ændringer i konfirmationsforberedelsen. Folkekirkens Uddannelses- og Forskningscenter har i februar 2015 udgivet en rapport om folkeskolereformen og konfirmationsforberedelse.\nRapporten viser, at langt det meste af konfirmationsforberedelsen foregår i skoletiden, men hvor den før reformen ofte var placeret i morgentimerne, er den nu ofte placeret i eftermiddagstimerne. Rapporten fremhæver, at der skal tages højde for konfirmationsforberedelsen i planlægningen af skoledagen, og at konfirmationsforberedelsen ikke kan indregnes i skoletiden, hverken den fagopdelte eller den understøttende undervisning.\nDet generelle billede er, at kommunerne er opmærksomme på reglerne vedr. konfirmationsforberedelsens tidsmæssige placering, timetal og holdstørrelse. Rapporten viser desuden, at der er et positivt samarbejde lokalt. Langt de fleste af de præster (91 pct.), der har medvirket i undersøgelsen, vurderer således, at de forhandlinger, der er foregået i forbindelse med, at man har fastlagt tidspunktet for konfirmationsforberedelsen har påvirket samarbejdet mellem præst og skole enten meget positivt, positivt eller at samarbejdet er uforandret.\nLæs hele rapporten her >>>


Uddybende beskrivelse af elevs rolle under Breakdown | Debat Sønderborg | jv.dk\nUddybende beskrivelse af elevs rolle under Breakdown\nAF: TIM HANSEN, KOMMUNALDIREKTØR, SØNDERBORG KOMMMUNE\nPubliceret 20. maj 2018 kl. 12:30\nTim Hansen, kommunaldirektør, Sønderborg Kommmune\nIndlæg: Retssagen om brandulykken under skater-eventen Breakdown sidste år bliver i disse dage behandlet i Retten i Sønderborg. Omstændighederne og baggrunden er meget ulykkelig og påvirker stadig mange i Sønderborg.\nI dækningen af sagen fremhæves et vidneudsagn fra en eventkoordinator-elev, der tidligere har været ansat i Sønderborg Kommunes event-afdeling. Eleven har fortalt i retten, at han var sikkerhedsansvarlig for Breakdown-arrangementet, som Ring of Fire var en del af.\nI Sønderborg Kommune har elever mulighed for at lære ved selvstændigt at løse opgaver. Men det foregår altid under vejledning af en ansvarlig medarbejder. Det gælder således også i dette tilfælde. Det er korrekt, at eleven har skrevet sikkerhedsplanen, og også dette er foregået under vejledning.\nDet er også blevet beskrevet i retssagen, at eventkoordinator-eleven af har været "sikkerhedschef" under Breakdown. Det er ikke korrekt, hvilket eleven også bekræftede senere i sit vidneudsagn. Her fortalte han, at man som elev ikke havde et ansvar som sådan, men løser forefaldende opgaver.\nDen omtalte sikkerhedsplan dækkede hele Breakdown, som Ring of Fire var en del af. Den indeholder derfor ikke specifikke detaljer om hvert af de mange underliggende events.


Boligsikring og ressourceforløbsydelse | Børnesagens Fællesråd\nBoligsikring og ressourceforløbsydelse\nJeg er enlig mor til en søn på 13 år. Jeg er på ressourceforløbsydelse og vil høre om jeg kan få boligsikring?\nNår du modtager ressourceforløbsydelse, vil du på almindelig vis være berettiget til boligsikring, hvis du altså i øvrigt opfylder betingelserne herfor.\nReglerne om boligsikring fremgår af lov om individuel boligstøtte. Boligsikring er afhængig af huslejens størrelse, af husstandsindkomsten, af antallet af voksne husstandsmedlemmer og af antallet af børn, der er forsørgerpligt over for.\nHvis din husleje af forskellige grunde er særlig høj eller du har store forsørgerbyrder, kan du evt. være berettiget til supplerende særlig støtte efter § 34 i lov om aktiv socialpolitik.\nDet fremgår dog af aktivlovens § 34 stk.5, at personer, der modtager ressourceforløbsydelse, alene kan få særlig støtte, hvis de opfylder betingelser for at modtage uddannelses-eller kontanthjælp. Forsørgelsesgrundlaget i et ressourceforløb kan jo nemlig – i stedet for kontanthjælp – være sygedagpenge, ledighedsydelse m.v., altså andet end kontanthjælp. Og så vil der ikke kunne ydes § 34 boligtillæg.\nFor at få helt nøjagtige oplysninger om din mulighed for boligsikring og evt. § 34 boligtillæg skal du kontakte din bopælskommune.


Vigga Har En Hemmelighed Af Marie Duedahl → Køb bogen billigt her\nVigga Har En Hemmelighed - Marie Duedahl - Bog\nLærervejledning og elevopgaver til hver titel i serien er at finde som gratis download-materiale på hjemmesiden www. billebøgerne. dk.\nFakta om Vigga Har En Hemmelighed\nVigga Har En Hemmelighed, Studiebøger, Bog\nSikkerheden er uhyre vigtig, når man handler online, og vi vægter naturligvis sikkerhed højt. For at få den optimale garanti for sikkerheden ved betaling online, har vi opnået at få NETS til at godkende vores online betalingsløsning. Handel og betaling er derfor helt sikkert.\nGucca.dk giver 30 dages returret, helt uafhængig af hvilket produkt du måtte have købt hos os. Så fortryder du af en eller anden grund dit køb, og alligevel ikke måtte ønske at beholde din vare, kan du uden dårlig samvittighed sende varen retur til os, hvorefter du vil få dine penge refunderet. Du er naturligvis velkommen til at tage kontakt til os, såfremt du måtte have spørgsmål, før du sender en vare retur.\nVi har den klare holdning, at det er vigtigt, at du som kunde modtager din vare sikkert og hurtigt. Indenfor 1-2 hverdage vil du få din vare leveret. Det eneste der kan forlænge leveringen, er, hvis varen ikke er på lager. Bemærk, at du kan se den nøjagtige lagerstatus på det individuelle produkt. Har du spørgsmål til leveringstiden eller lagerstatus, så anbefaler vi, at du sender en e-mail eller ringer til os.\nDer er flere muligheder for betaling, når du køber hos os, og du vælger selvfølgelig selv, hvordan du vil foretage betaling. Du bør selvfølgelig vælge den betalingsmulighed, der passer bedst til dig. Uanset hvilke af vores betalingsmetoder du vælger, så kan du altid handle sikkert og trygt hos os. I vores FAQ finder du alle vores betalingsmuligheder. Når du betaler med betalingskort, så hæver vi først pengene, når vi sender dig dit produkt.\nHar du spørgsmål, eller støder du på problemer i forbindelse med dit besøg på Gucca.dk, sidder vi på e-mail eller ved telefonen parat til at assistere dig. Vi er ved telefonerne og besvarer e-mails mellem 10-15 på hverdage, og vi er altid parat på e-mailen eller ved telefonen til at yde dig kvalificeret assistance med et smil på læben og i godt humør.\nNår du har købt dine produkter, kan du altid se ordren, og vide hvornår den kommer frem. Når du gennemfører købet, kan du bagefter gå ind på din egen personlige ordreside. Her kan du følge med i, hvornår din vare sendes afsted. I samme øjeblik forsendelsen er på vej til dig, får du information herom via mail.\nDin anmeldelse af Vigga Har En Hemmelighed\nproduct_stock_yes product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_skoleoglærebøger path_bog_viggaharenhemmelighed


Nyfunden sundhedsmotivation i hundekøb – AM Falch\nNyfunden sundhedsmotivation i hundekøb\nKan menneskets bedste ven gøre dig lykkelig og mere motiveret?\nI dag er det præcis 3,5 år siden, at jeg hentede min Balou hjem fra sin kennel. En lille ulden tot i grålige farver, som kun fyldte et mini hjørne af den transportkasse, som jeg havde købt til ham. Jeg var 110% forberedt, fordi ingen skulle fortælle mig, at jeg var for ung til at få min egen hund. Billedet af lille baby Balou for 3,5 år siden fik mig i dag til at tænke på, da jeg for et par år tilbage var til et Chris MacDonald show omkring indre sundhed og styrke, hvor han siger: “Vil du være lykkelig, så køb en hund!”. Jeg kunne kun nikke, fordi jeg vil give ham ret! Selvom jeg ikke altid føler mig lykkelig, når jeg står i regnvejr og samler hundelort op. Men i det store hele vil jeg give ham ret, fordi Balou er en meget empatisk hund, og øjenkontakt med ham føles som et lykkeskud. Der er faktisk evidens for, at når en hund og dens ejer har øjenkontakt, så udløses lykke/kærlighedshormonet oxytocin. Det er det samme som sker mellem mor og baby. Ikke underligt at man kan blive så glad for en hund så, vel? Jeg føler, at Balou har været med til at gøre mig til et mere ansvarsfuldt og bevidst menneske. Samt tidspunktet jeg fik ham, gjorde ham til en del af den nye livsstil, jeg var påbegyndt. Tingene blev nemmere for mig i forhold til mine valg inden for sundhed på en måde. Lyder det mystisk, at en hund kan have været den bedste støtte i et vægttab?\nJeg kan uddybe, hvorfor det bestemt ikke er mystisk, fordi det er faktisk bare den reelle sandhed. Lige før jeg fik Balou, der var jeg festpigen, som ofte ikke kunne nøjes med én bytur på en weekend. Det skulle gerne hedde både fredag og lørdag. Jeg var også lige blevet ansat som bartender, hvor tidspunktet og lønnen intet er at råbe hurra for. Jeg søgte desperat efter en undskyldning for en at gear ned for dette festniveau, men veninderne og vennerne kiggede bare underligt, hvis jeg sagde “Jeg har ikke lige lyst i aften”. Jeg tænkte derfor, at tiden var inde til, at nu skulle jeg have min første egen hund og tid til at prøve hjemmeweekender! Jeg har altid gerne ville have min egen hund, og det vil være en fantastisk undskyldning for en længere pause fra bylivet, da der ville gå noget tid, før hvalpen vil kunne trænes op til at være alene hjemme en hel aften selv. Så hvad der startede med at være en dårlig undskyldning endte med et besøg på en kennel om sommeren, hvor jeg så et kuld hvalpe. Jeg blev skrevet op til næste august/september kuld, selvom jeg var dybt forelsket i en ledig Didrik fra kuldet, men jeg var ikke forbedret og takkede nej, og i november afhentede jeg Balou.\n(Billede: Balou lige afhentet)\nMin livsstil blev allerede meget sundere bare ved, at han flyttede ind, da den pludselig stod på lange daglige gåture, hvor jeg genfandt min kærlighed til skoven fra barnsben. Så selv på fridage hvor man før har rørt sig minimalt, selv dér kom jeg afsted og gå en hel del kilometer. Min lille Balou skal man ikke undervurdere i størrelse, han er meget aktiv og elsker at gå langt. Jeg tabte hurtigt de sidste ønskede kilo, fordi jeg fik de gode gåture og missede alkoholen. Jeg genfandt min motivation for at motionere. Jeg havde tidligere smidt 10 kg, men synes jeg manglede de sidste par, så hovedet ikke var så rundt og så min kvindelige talje kom mere til sin ret. Med den nye motivation genfandt jeg glæden ved styrketræning igen. Jeg kom igen på ny ind i en dejlig rytme, hvor en aktiv hverdag bare var et hit. Startede dagene med en lang gåtur med Balou og så videre i motionscentret. Intet føltes som en sur pligt, da jeg virkelig havde fået energien tilbage. Jeg havde også mere lyst til at stå i køkkenet og lave mad; være hjemme generelt. Min lejlighed var ikke kun en lejlighed mere, den føles mere som et hjem efter Balou kom til, da han altid var glad for at se mig, og man følte sig ikke alene, når man forberedte sin sunde mad. Jeg siger ikke, at min motivation ikke var kommet tilbage af sig selv på naturligvis en måned senere måske allerede? Jeg ved bare, at jeg virkelig var gået død i min gamle livsstil, hvorpå jeg genfandt glæden ved den nye ved hjælp fra ham den bette fis.\nSamt han lærte mig at slappe af og gear ned, nyde at være hjemme i lejligheden og lære at kalenderen ikke altid behøves at være tætskrevet. Det er også det, som han den dag i dag hjælper mig med: jeg har ofte en travl hverdag, jeg drøner rundt på jobs forskellige steder, er til møder og det ene og det andet inden for iværksætteri, som jeg virkelig brænder for. Når man virkelig brænder for noget, så er det til tider svært selv at se, hvor meget tid man egentligt ligger deri, og om man bliver stresset op. Jeg kan se på Balous kropssprog, om jeg er stresset, og som den hundemor man jo er, så vil man jo have, at han har det godt, og han har det kun godt, hvis jeg har det godt. Utroligt som ens hund kan være et spejl af sig selv. Jeg reagere først på min egen krops signaler, når jeg kan se på ham, at der er noget. Derfor vil jeg mene, at en hund kan være din bedste ven til at finde et lykkeligere, sundere, afstressende og mere viljefast liv. Han hjalp mig, hjælper mig stadig – måske en hund vil hjælpe dig, hvis du er gået i stå i dit liv og ikke kan finde motivationen?\nAt være tro mod sig selv og hvad man står for…


EU-rapport om skattesnyd sætter fem EU-lande på sortliste | Økonomisk Ugebrev\nDer var massiv opbakning i EU-Parlamentet til det særlige skattesnydsudvalgs rapport, der for første gang i EU’s historie udnævner fem EU-lande som skattelylande. Men glæden hos danske Jeppe Kofod (S&D), der i det sidste år har ledet Europa-Parlamentets arbejde med rapporten, er også præget af stor frustration over ringe udsigter til at få anbefalingerne ind i EU-lovgivning.\nDer var glæde over den massive opbakning i Parlamentet, efter 505 stemmer for og kun 87 imod rapportens anbefalinger . Et paradigmeskifte, som rapporten på mange måder lægger op til, er nødvendigt i indsatsten mod aggressiv skatteplanlægning, mener den socialdemokratiske EU-parlamentariker Jeppe Kofod og de fleste andre folkevalgte EU-parlamentariker.\nTil gengæld udtrykte Jeppe Kofod ved...\nEU-lederne traf ikke en endelig finans-beslutning


Dortmund-træner: Stolt af mit hold - Fodbold Cookie- og Privatlivspolitik\nForsideCyklingAl fodboldSuperligaenWozniackiResultaterLiveBettingAnden sportWebtvDanske Spil Borussia Dortmund-træner Jürgen Klopp: - Jeg er stolt af holdet Foto: NIGEL RODDIS\nDortmund-træner: Stolt af mit hold\n06:56Highstakes: Sort dag for Sasuke – minus $98.000 og tidlig highroller-exit16:29Sasuke køber spiller ud af SCOOP $21k HU – bliver efterfølgende tilbudt monsterdeal14:17Tjepan tager halvanden måned i Las Vegas: – Jeg kommer hjem med et bracelet!12:27Chino Rheem: – Jeg har fået endnu en chance!11:40Rasmus Vogt sejrer i $162 Nightly Fifty Grand\tAf NIELS O. HANSEN, piquet@sporten.dkTorsdag den 4. oktober 2012, 00:01\nMancini: Nøj, hvor var vi heldigeMålmand Hart reddede City annonce\nBorussia Dortmunds træner var stolt af sit hold trods pointtabet mod Manchester City.\nBorussia Dortmund var meget tæt på at tilføje Manchester City et usædvanligt hjemmebane-nederlag. Holdet havde chancer nok til at lukke kampen, men de tyske mestre måtte i sidste ende nøjes med 1-1, da Mario Balotelli udlignede på straffespark.\nMen hvis træner Jürgen Klopp var skuffet, skjulte han det godt.\n- Jeg er stolt af holdet, sagde Jürgen Klopp efter kampen til Borussia Dortmunds hjemmeside.\n- Men efter sådan en afslutning kan det godt være, det varer lidt, inden spillerne glæder sig over at have vundet et point på udebane snarere end at have tabt to, lød det fra Dortmund-træneren.\n- Alle ved, at det er længe siden, Manchester City sidst tabte på hjemmebane. Men vi havde dem på nederlagets rand i dag, og vi var måske nok også det bedste hold, lød det beskedent.\n- Men vi skal også tænke på, at vi havde lidt held på vores side. Normalt udnytter Agüero en af de muligheder, han fik i dag, og så var det måske blevet svært, sagde Jürgen Klopp.\nNyhedsoversigt Andre tophistorier\tBokseverdenen bønfalder: Du må ikke stoppe, Kessler!Engelske medier hylder: Bedste kamp i lang tidSå forslået var Kessler efter Froch-tæskSauerland: Hele verden skriger på Froch Vs Kessler IIIFroch lun på tredje Kessler-kampNeymar bekræfter: Jeg skifter til BarcelonaWard: Kessler var bedstKessler: Måske er karrieren ik' slut alligevel


Tjeep | Tjeep er lukket | Se alternativer her\nTjeep lukkede i 2017 og tilbyder derfor ikke længere mobilabonnementer. Se priser og tilbud på andre mobilabonnementer her\nTjeep - Populære udbydere\nHvem er Tjeep?\nDu har måske ikke hørt om Tjeep, men i efteråret 2016 gik mobilselskabet med det sigende navn ’Tjeep’ i regulær priskrig mod markedets øvrige spillere. Med tre abonnementer til under 100 kroner er Tjeep startet ud med hvad de selv kalder ’Danmarks billigste mobilselskab’.\nNavnet Tjeep stammer fra det engelske ’cheap’, og det må siges at passe godt på selskabets forretningsmodel. Selskabets stiftelse kommer kun et halvt år efter stiftelsen af Plenti, og lægger sig dermed i slipstrømmen af danske billig-mobilselskaber, der satser offensivt på lavbudget mobiltelefoni.\nOpstarten har dog været noget turbulent, og flere aspekter af Tjeeps billige abonnementer har fået negativ omtale i medierne. Blandt andet selskabets meget ’reklamevenlige’ betingelser, der på nuværende tidspunkt giver forskellige reklamer og sælgere muligheden for at sende dig mails eller ringe til dig. Det er en del af Tjeeps prisbasker-strategi, at kunderne i bytte for billige mobilabonnementer ’tvinges’ til at høre og se reklamer.\nDet fremgår af et punkt i Tjeeps vilkår, som flere medier allerede har omtalt:\n“…… markedsføre produkter, tjenester, abonnementspakker og andre ydelser, som udbydes af os eller vores samarbejdspartnere via vores netværk og systemer. Dette er baseret på dine forbrugsmønstre”.\nOg selvom virksomhedens betingelser ikke er ulovlige, så kan det blive en udfordring at skabe tilfredse kunder, hvis dette punkt ikke fremgår tydeligt for enhver der ønsker at købe et abonnement fra Tjeep.\nVil være Danmarks billigste\nIfølge administrerende direktør Kim Damkær er målet at blive Danmarks billigste mobilselskab.\n”Vores mål er at være Danmarks billigste teleselskab,” fortalte direktøren til business.dk kort efter stiftelsen.\nOg Tjeep er uden sammenligningen den billigste på markedet netop nu. Samtidig benytter Tjeep sig af Telenor/Telia-netværket TT netværk som også benyttes af CallMe, OK Mobil, CBB Mobil og Telenor, hvilket dækker cirka 99% af danskerne med 3G og 94% med 4G.\nTjeep er startet ud med 30 ansatte i et kontor i Parken i København, hvor et kundefundament på 40-50.000 ifølge stifter er nødvendigt for at give selskabet sorte tal på bundlinjen.\nPå Trustpilot har Tjeep haft en blandet start på tilværelsen, hvor 350 anmeldelser sammenlagt har givet en score til Tjeep på 5,3 ud af 10. Generelt har kundeservicen fået store roser med på vejen, men flere giver udtryk for de seks måneders bindingsperiode, som har givet udfordringer for nogle kunder.\nDet er dog de fleste mobilselskaber, der har abonnementer med seks måneders bindingsperiode.\nTjeep tilbyder kun mobilabonnementer\nI modsætning til flere af de mere etablerede mobilselskaber tilbyde Tjeep udelukkende mobilabonnementer, hvilket rent kundeservice-mæssigt kan give virksomheden nogle fordele. De behøver med andre ord ikke tænke på at skulle holde styr på kunder fra forskellige afdelinger, men kan udelukkende fokusere på deres nuværende og fremtidige mobilkunder.\nSummeret op ligner Tjeep klassens nye frække dreng, der forsøger med hårdkogt prispres hurtigst muligt at samle sig en horde af mobilkunder så de kan blive profitable. Om det lykkedes eller ej skal være usagt, men en ting er sikkert: Tjeep er cheap - meget cheap!


Det er dirigentens ansvar, at der udfærdiges referatet.\nNogle gange vælges også en referent, men det er normalt, at referatet laves af dirigenten.\nDirigenten godkender referatet og i tvivlstilfælde afgør dirigenten, hvad der skal stå i det.\nReferatet underskrives altid af dirigenten. Der er i nogle andelsboligforeninger eller ejerforeninger en vedtægtsbestemmelse om eller tradition for, at bestyrelsen eller formanden også underskriver referatet.\nReferatet tjener som bevis internt og overfor andre for, hvad er foregået og besluttet på generalforsamlingen. Hvor udførligt og detaljeret referatet skal være afhænger af skik og brug i den pågældende ejerforening, men også af om referatet blot skal dokumentere trufne beslutninger, om referatet skal anvendes som led i en videre debat, eller om referatet skal tjene som dokumentation overfor bank, tinglysningskontor eller andet.\nAngivelse af hvori evt. uenighed i det væsentlige har bestået og hovedsynspunkterne heri og evt. om ønsket oplysning om enkelte medlemmers protest, men normalt ikke en udførlig beskrivelse af de enkelte medlemmers synspunkter eller aftale


Køb Sorte, Metal Ray-Ban solbriller med grå linser | alensa.dk\nRay-Ban solbriller RB3527 - 029/71\nRay-Ban solbriller RB3527 - 029/71 999 kr\nDu kigger i øjeblikket på 999 kr 1 019 kr 1 169 kr\nFormen er rektangulær, hvilket passer perfekt til rundere ansigter. Stelet er udført i rutheniumfarve, hvilket giver det et stilsk sølvagtigt metalsk udseende. Glassets farve er grønt, hvilket nedsætter lysstyrken og er god til udendørsaktiviteter. Materialet er primært lavet af metal, hvilket er meget hårdført og giver dig et elegant look. Vil du se om disse briller er perfekte til dig? Find ud af det med vores virtuelle prøveredskab!\nDenne klassiske stil fra Ray-Ban er elsket af både mænd og kvinder, for dens komfort og pasform. Metalstellene er letvægt, holdbare og de grønne linser er udstyret med UV-filter for ekstra beskyttelse mod solens skadelige stråler.


beslutning: Ved skrivelse af 25. maj 2015 i medfør af revisorlovens 43, stk. 3, har A indbragt registreret revisor B for Revisornævnet. - PDF\nDownload "beslutning: Ved skrivelse af 25. maj 2015 i medfør af revisorlovens 43, stk. 3, har A indbragt registreret revisor B for Revisornævnet."\nThorvald Kaare Kirkegaard\n1 Den 15. marts 2016 blev der i Sag nr. 056/2015 A mod registreret revisor B afsagt sålydende beslutning: Ved skrivelse af 25. maj 2015 i medfør af revisorlovens 43, stk. 3, har A indbragt registreret revisor B for Revisornævnet. Det fremgår af udskrift af Det centrale Virksomhedsregister af 28. maj 2015, at B har været godkendt som registreret revisor fra den 1. marts Hendes beskikkelse bortfaldt den 13. april 2011, hvorefter beskikkelsen blev genoptaget den 23. maj Den 21. juli 2015 deponerede B igen sin beskikkelse. Klagen: Revisornævnet forstår klagen således, at der klages over følgende: 1. At indklagede har påført klager et rentetab til Skat på kr ,89, som følge af fejludført selvangivelse for 2011, hvor indklagede havde undladt at ophæve virksomhedsordningen for A til trods for, at virksomhedens omsætning var under kr At indklagede havde undladt at ændre momsopgørelsen i forbindelse med forbrug af diesel til varebil, hvor forbruget var undtaget som følge af at virksomhedens omsætning var under kr At indklagede, trods underskud i 2011/2012/2013, ikke ophævede virksomhedsordningen i 2011 Sagsfremstilling: Vedrørende virksomheden A regnskab for 2011 (review): Indklagede har den 6. juni 2012 afgivet review på årsrapporten for A for regnskabsåret Følgende fremgår blandt andet: Jeg har udført min gennemgang i overensstemmelse med den danske revisionsstandard om review. Denne standard kræver, at jeg tilrettelægger og udfører gennemgangen med henblik på at opnå moderat grad af sikkerhed for, at årsrapporten ikke indeholder væsentlige fejlinformation. En gennemgang er begrænset til først og fremmest at omfatte 1\n2 forespørgsler til virksomhedens ejer samt analyser af regnskabstal og giver derfor mindre sikkerhed end en revision. Jeg har ikke udført revision og afgiver derfor ingen revisionskonklusion om årsrapporten. Konklusion Ved den udførte gennemgang er jeg ikke blevet bekendt med forhold, der afkræfter, at årsrapporten giver et retvisende bilede af virksomhedens aktiver, passiver og den finansielle stilling pr. 31. december 2011 samt af resultatet af virksomhedens aktiviteter for regnskabsåret 1. januar december 2011 i overensstemmelse med årsregnskabsloven. Det fremgår af årsrapporten, at årets resultat var , balancesummen var , herunder egenkapital med kr.. Det fremgår af sammenligningstallet for 2010, at årets resultat var og at balancesummen var , samt at egenkapitallen for 2010 var Det fremgår endvidere af anvendt regnskabspraksis, at virksomhedsskatteordningen blev anvendt. Vedrørende virksomheden A regnskab for 2012 (assistance): Indklagede har den 25. april 2013 afgivet assistanceerklæring på årsrapporten for A for regnskabsåret Følgende fremgår blandt andet: Jeg har efter aftale opstillet årsrapporten for A for regnskabsåret 1. januar december 2012, omfattende anvendt regnskabspraksis, resultatopgørelse, balance og noter. Årsrapporten er opstillet på grundlag af virksomhedens bogføring og øvrige oplysninger modtaget af virksomhedens ejer... Jeg har tilrettelagt og udført mit arbejde i overensstemmelse med den internationale standard om assistance med regnskabsopstilling og yderligere krav ifølge dans revisorlovgivning. Jeg har ikke udført revision eller review af årsrapporten og kan som følge heraf ikke udtrykke nogen grad af sikkerhed derom. Det fremgår af årsrapporten, at årets resultat var , balancesummen var , herunder egenkapital med kr. Det fremgår tillige af anvendt regnskabspraksis, at virksomhedsordningen blev anvendt. Vedrørende virksomheden A regnskab for 2013 (assistance): Indklagede har den 10. april 2014 afgivet revisorpåtegning på årsrapporten for A for regnskabsåret Følgende fremgår blandt andet: Jeg har efter aftale opstillet årsregnskabet for A for regnskabsåret 1. januar december 2013, omfattende anvendt regnskabspraksis, resultatopgørelse, balance og noter. Årsregnskabet er opstillet på grundlag af virksomhedens bogføring og 2\n3 øvrige oplysninger modtaget af virksomhedens ejer. Årsregnskabet aflægges efter årsregnskabsloven. Da en opgave om opstilling af finansielle oplysninger ikke er en erklæringsopgave med sikkerhed er jeg ikke forpligtet til at verificere nøjagtigheden og fuldstændigheden af de oplysninger virksomhedens ejer har givet mig til brug for opstilling af årsregnskabet. Jeg har ikke udført revision eller review af årsregnskabet og kan som følge heraf ikke udtrykke nogen grad af sikkerhed derom. Det fremgår af årsrapporten, at årets resultat var , balancesummen var , herunder egenkapital med kr. Virksomhedsskatteordningen anvendtes derudover også i forbindelse med årsrapporten for Som bilag til klagen er vedlagt afgørelse af 22. april 2015 fra Skat. Følgende fremgår af afgørelsen: Resultatet er, at du skal betale kr. mere i moms, og at din indkomst bliver ændret med i alt kr. og opsparet overskud hæves med yderligere kr. Alt dette gør at SKAT skønner din virksomhed for ikke erhvervsmæssig. Der er især lagt vægt på at virksomheden ikke er rentabel. Desuden har fortsat drift krævet konstant kapitaltilførselse til neutralisering af underskuddene. Der er ikke lavet budgetter der viser at der i fremtiden vil blive tale om overskud og indkøringsfasen må for længst være overstået. Desuden er intensiteten lav, hvilket også kan ses ved at den momspligtige omsætning. Intensiteten er så lav og af underordnet omfang, at den også af den grund ikke kan anses for erhvervsmæssig drevet.... Der godkendes ikke fradrag for underskud jf. statsskattelovens 6a og din indkomst forhøjes med: Forhøjelse af indkomst for 2011 med kr. Forhøjelse af indkomst for 2012 med kr. Forhøjelse af indkomst for 2013 med kr SKATs bemærkninger og begrundelse Udgifter så som telefon som vedrører både virksomheden og privat er der delvis momsfradrag for jf. momsloven 38, stk. 2. Telefon skønnes brugt 50 % privat. 3\n4 Ligeledes er der ikke fradrag for biludgifter, når virksomhedens omsætning ikke overstiger registreringsgrænsen jf. ML 41, stk. 5. Din omsætning har ikke i 2011, 2012 og 2013 oversteget registreringsgrænsen, hvorfor der ikke er fradrag herfor. 3.Virksomhedsordningen 3.1.De faktiske forhold Ved udarbejdelse af regnskab og indgivelse af selvangivelse for 2011, 2012 og 2013 har du ladet dig beskatte efter virksomhedsordningen jf. virksomhedsskatteloven. Det er kun erhvervsmæssig virksomhed der kan anvende virksomhedsordningen jf. virksomhedsskatteloven SKATs bemærkninger og begrundelse Idet din virksomhed er anset for at være en ikke-erhvervsmæssig virksomhed for 2011, 2012 og 2013 kan du ikke anvende virksomhedsordningen, men skal lade dig beskatte efter de almindelige beskatningsregler jf. personskatteloven. Parternes bemærkninger: Klager har til støtte for klagepunkt 1 anført, at indklagede burde have ophævet virksomhedsordningen for A i 2011, eftersom virksomhedens indtjening var mindre end kr. På baggrund af indklagedes fejludførte selvangivelse for 2011 er klager påført et rentetab til Skat på 9.583,89 kr. Indklagede har, ifølge klager, ikke oplyst problemstillingen vedrørende omsætningen og et eventuelt ophør af virksomhedsordningen, herunder de skattemæssige konsekvenser af ophøret af ordningen. I øvrigt har indklagede ifølge klager oplyst, at såfremt ordningen ophævedes ville dette medføre en resterende skat på procent af overskuddet, men at dette ikke var problematisk, da underskuddet skyldtes klagers private forhold. Klager har i øvrigt aldrig ønsket at anvende virksomhedsordningen. Til støtte for klagepunkt 2 har klager anført, at indklagede har påført klager en efterregning for moms på kr. i og med, klagers moms for diesel til varebil ikke måtte fratrækkes, når virksomheden havde en omsætning på mindre end kr. Klager har henvist til at forholdet i øvrigt er erkendt af revisor i forbindelse med klagen ved nævnet. Klager har for klagepunkt 3 anført, at indklagede, trods underskud i 2011/2012/2013, grundet pasningen af klagers døde mand, burde have ophævet virksomhedsordningen i Klager har tillige anført, at indklagede har afgivet erklæringer på årsrapporterne for 2012 og 2013 uden revision, for at fralægge sig ansvaret for fejlene. Proceduren mellem parterne har altid været, at der hvert år blev aftale en pris for revision og at revisor aldrig har forklaret forskellen på review og revision. 4\n5 Indklagede har vedrørende klagepunkt 1 anført, at klager og indklagede flere gange havde vendt problemstillingen med anvendelse af virksomhedsordningen også i forbindelse med Skats breve vedrørende regnskaberne fra 2011 og frem efter. Indklagede har, ved drøftelserne om en fortsat benyttelse af ordningen, oplyst til klager, at Skat normalt ville anerkende op til 3 års underskud før end man ville betragte virksomheden som en hobbyvirksomhed. Indklagede har tillige oplyst til klager, at såfremt klager kunne sandsynliggøre, at nedgangen i omsætningen var af midlertidig karakter ved eksempelvis at fremlægge budget for 2014 eller 2015, der viste et overskud større end kr., ville Skat formentlig have accepteret den fortsatte anvendelse af virksomhedsordningen. Ansvaret for budgetter, der viser en stigning i omsætningen for 2014 eller 2015, har været klagers ansvar, og indklagede kan derfor ikke holdes til ansvar herfor. Indklagede har tillige anført, at virksomhedsordningen har været anvendt siden virksomhedens start i 2006, således klager kunne minimere sine skattebetalinger, ligesom at regnskaberne og den tilhørende selvangivelse og ikke mindst skattens størrelse er blevet gennemgået med klager. Det er korrekt, at indklagede har oplyst klager, at såfremt virksomhedsordningen blev ophævet, så ville det betyde en skat på mellem procent af det opsparede overskud på + 8 % i arbejdsmarkedsbidrag. Indklagede nåede dog ikke at beregne det konkrete beløb, som klager skulle betale ved ophævelsen af virksomhedsordningen, da Skat samme dag, som klager havde bedt om dette, fremsendte den endelige skatteopkrævning, hvor de pågældende udregninger var medtaget. Indklagede har i henhold til klagepunkt 2 medgivet, at indklagede fejlagtigt har fratrukket moms på biludgifter. Skats efterregulering vedrører moms på og falder inden for regnskabsårerne 2012 og Vedrørende klagepunkt 3 har indklagede gjort gældende, at indklagede, allerede ved aflæggelsen af årsrapporten for 2011, havde vendt problematikken med klager. Indklagede henviser i øvrigt til sin argumentation for klagepunkt 1. Indklagede har endvidere gjort gældende, at kunden ønskede så billig et tilbud som muligt, hvorfor indklagede ikke fralagde sig ansvaret ved at foretage assistance, men et forsøg på at efterleve kundens ønske. Dertil kommer sig, at klager hvert år underskrev de pågældende regnskaber og derved burde klager være bekendt med ordlyden af indklages påtegninger. Revisornævnets begrundelse og afgørelse: Indledningsvis bemærkes, at den omstændighed, at indklagede har deponeret sin godkendelse som revisor ikke medfører nogen indskrænkning i Revisornævnets adgang til at tage stilling til indklagedes adfærd som revisor. Revisornævnet lægger til grund, at klagen reelt vedrører det forhold, at revisor angiveligt ikke har rådgivet klienten tilstrækkeligt om betingelserne for at opnå skatteoptimering via virksomhedsskatteordningen, således at enten klager eller indklagede kunne ophæve denne, da betingelserne for virksomhedens anvendelse af ordningen ikke længere var opfyldt. Klagen vedrører således ikke erklæringerne, der er afgivet i forbindelse med review- og assistancepåtegningerne, idet klageren ikke har påpeget, hvori fejlene i revisors erklæringer skulle bestå med undtagelse af klagepunkt 2, hvortil nævnet bemærker, at forholdet reelt er en følge af valget af virksomhedsskatteordningen. Der er således ikke i øvrigt fremkommet konkrete klagepunkter vedrørende erklæringen. 5\n6 Revisornævnets kompetence er begrænset til klager over, at en revisor i forbindelse med udførelsen af opgaver efter revisorlovens 1, stk. 2 og 3, har tilsidesat de pligter, som stillingen medfører. Revisornævnet har således i almindelighed ikke kompetence til at behandle klager over revisors rådgivning eller mangel på samme. På baggrund af ovennævnte afvises klagen over indklagede. Thi bestemmes: Klagen mod indklagede, registreret revisor B, afvises. Gebyret på 500. kr. tilbagebetales til klager. Beslutningen offentliggøres, jf. revisorlovens 44, stk. 6. Henrik Bitsch 6\nkendelse: Ved skrivelse af 20. februar 2017 har A i medfør af revisorlovens 43, stk. 3, indbragt statsautoriseret revisor B for Revisornævnet.\nDen 12. januar 2018 blev der i sag nr. 004/2017 A mod Statsautoriseret revisor B afsagt sålydende kendelse: Ved skrivelse af 20. februar 2017 har A i medfør af revisorlovens 43, stk. 3, indbragt statsautoriseret


Er JD.com aktien et godt Køb i 2021? – JD com Aktie 2021 Analyse - 2022\nBy Anders Kristiansen11/02/2021May 12th, 2022No Comments\nKinesisk e-handel er i kraftig vækst, og det er svært at ignorere JD.com aktien (NASDAQ: JD), når man skal finde de stærkeste spillere i verdens mest folkerige nation. JD.com tegner sig selv som Kinas største online-forhandler og dets største samlede forhandler og internetvirksomhed efter indtægt.\nMen det er ikke Kinas mest værdifulde online forhandler efter markedsværdi. Alibaba (NYSE: BABA) har en ledende førerplads på markedet. Modellerne er meget forskellige, med Alibaba som markedsoperatør, der har næsten en tifold fordel på marginfronten. Det er dog rimeligt at sige, at alle andre spillere uden for JD.com og Alibaba er en lille spyd i branchens bakspejl. JD.com og Alibaba er Kinas e-tail-darlings, men er JD.com et køb lige nu? Lad os se nærmere på den vej, det har taget for at komme til det sted, det er i dag.\nKøb JD.com Aktier\n1 JD.com Aktie – Firmaprofil\n2 JD.com er kommet langt\n3 JD.com Aktie Konklusion\nJD.com Aktie – Firmaprofil\nJD.com, Inc. opererer gennem sine datterselskaber som en e-handelsvirksomhed og leverandør af infrastruktur til detailhandel i Folkerepublikken Kina. Virksomheden opererer i to segmenter, JD Retail og New business. Virksomheden tilbyder husholdningsapparater, mobile håndsæt og andre digitale produkter, stationære computere, bærbare computere og andre computere samt printere og andet kontorudstyr, møbler og husholdningsartikler, beklædning, kosmetik, personlig pleje og produkter til kæledyr, sko, tasker, smykker og luksusvarer til kvinder, sko, sportsudstyr og fitnessudstyr til mænd; biler og tilbehør, produkter til mødre og børn, legetøj og musikinstrumenter samt fødevarer, drikkevarer og friske produkter. Den leverer også gaver, blomster og planter, kosttilskud, sundhedsydelser og andet sundhedsudstyr, bøger, e-bøger, musik, film og andre medieprodukter og virtuelle varer, som f.eks. online rejsebureau, billetter til seværdigheder, forudbetalt telefon- og spilkort samt industriprodukter og installations- og vedligeholdelsestjenester. Desuden tilbyder virksomheden et onlinemarked for tredjepartsforhandlere til at sælge produkter til kunder samt transaktionsbehandling og fakturering og andre tjenester. Desuden tilbyder den online marketingservice til leverandører, tredjepartsforhandlere og andre forretningspartnere, forsyningskæde- og logistiktjenester til forskellige brancher og forbrugerfinansieringstjenester til individuelle kunder samt online-til-offline-løsninger. JD.com, Inc. tilbyder sine produkter via sit websted jd.com og mobilapps samt direkte til kunder. Pr. 31. December 2019 drev JD.com, Inc. Fulfillment-centre i syv byer og 700 pakhuse i 89 byer, der dækker forskellige amter og distrikter. Selskabet har indgået en strategisk samarbejdsaftale med Tencent Holdings Limited. JD.com, Inc. har hovedkvarter i Beijing, Kina.\nJD.com Investor Relations\nJD.com er kommet langt\nJD.com blev offentliggjort til $19 i foråret 2014. Aktien er næsten firedoblet undervejs, men virksomheden er faktisk vokset endnu hurtigere. På tidspunktet for sin markedsdebut havde JD.com 47,4 millioner aktive kundekonti, og det tal er nået op på næsten 19 millioner til 417,4 millioner inden udgangen af juni. JD.com genererede 11,5 milliarder dollars i omsætning i 2013, det sidste hele år før det blev offentliggjort. Dens øverste linje i løbet af de sidste 12 måneder er nu ved at indstemples til $95,7 milliarder.\nJD.com’s væksten er ikke kommet på bekostning af bundlinjen. Den genererede en gratis pengestrøm på 2,3 milliarder dollars i 2013 og trak sig faktisk tilbage til 0,9 milliarder dollars i 2014. Den efterfølgende frie pengestrøm er nu på en rekordværdi på 22,7 milliarder dollars.\nMed andre ord, så stærk som JD.com har været som en investering — og det er faktisk mere end fordoblet for aktionærerne i 2020 — Det er billigere, end det var på tidspunktet for sin IPO med stort set alle værdimålinger, du kan kaste på dot-com darling. Det betyder ikke, at det nødvendigvis er et godt køb lige nu, men det er et vigtigt punkt i den kronende succes hos JD.com’s .\nJD.com vokser ikke så hurtigt, som det var på tidspunktet for sin debut. Væksten i omsætningen er faktisk faldet hvert år for e-handelsplatformen som offentlig virksomhed. Men det er endelig på det punkt, hvor væksten kører på et bæredygtigt niveau. Det kan være det første år, hvor JD.com lægger op til en accelererende vækst i toplinjen.\nNettoomsætningen er steget 28% i løbet af første halvår af 2020, hvilket er en stigning i forhold til den 25% gevinst, der er bogført for hele 2019. JD.com’s toplinjen tog faktisk fart med en 34 %-over-år-burst i det seneste kvartal. COVID-19-krisen har bremset mange globale detailgiganter, men det har været det ideelle klima for et e-handelsmonster som JD.com til at vinde markedsandele.\nJD.com Aktie Konklusion\nJD.com er ikke billigt. Den handles med en PE-ratio på 674 sammenlignet med Tesla på med en PE-ratio på 1280. Denne høje præmie betales, da selv hurtig voksende Alibaba med sine multiplum til en lidt mere rimelig 28 gange bagud justeret netto indkomst. Det betyder dog ikke, at begge Kinas førende e-handelsvirksomheder ikke kan være overbevisende køb på nuværende tidspunkt.\nNye investorer sparker måske sig selv i gang for ikke at komme ind på aktien til mindre end halvdelen af den aktuelle pris, da året begyndte, men det er stadig attraktivt. JD.com har overvundet COVID-19-udfordringen, der har udløst en masse offentligt handlede virksomheder, og pandemien har kun accelereret migreringen i Kina til online detailhandel. Fremtiden er lys.\nDet kan ikke nægtes, at det er risikabelt at investere i kinesiske aktier. Det er et flygtigt marked, og der er yderligere udfordringer som stateside investor. JD.com har dog mere end tjent sine seneste gevinster. Det er et køb lige nu potentialet er stadig massivt.\nDu kan læse om væres bedste handelsplatforme her og komme i gang med at investere.\nPrevious PostBurde du købe Shopify Aktie (SHOP Aktie) i 2021?\nNext Post5 IPO’s du burde holde øje med i 2021